cyanic-selkie/wikianc huggingface dataset:
ക്രോക്കസ് സാറ്റിവസ്
ക്രോക്കസ് സാറ്റിവസ് സാധാരണയായി സാഫ്രോൺ ക്രോക്കസ്', അല്ലെങ്കിൽ ഓട്ടം ക്രോക്കസ് എന്നും അറിയപ്പെടുന്നു. ഇറിഡേസീ കുടുംബത്തിലെ ക്രോകസ് ജനുസ്സിലെ സപുഷ്പികളുടെ ഒരു സ്പീഷീസാണ്. പൂവിനകത്ത് കാണപ്പെടുന്ന തന്തുകത്തിൽ നിന്ന് സുഗന്ധദ്രവ്യമായ കുങ്കുമം നിർമ്മിക്കുന്നു. ഓട്ടം ക്രോക്കസ് കൊൾചികം സ്പീഷീസുമായി തെറ്റിദ്ധരിക്കപ്പെടാറുണ്ട്. എന്നിരുന്നാലും ക്രോക്കസുകളിൽ 3 കേസരവും 3 ജനിദണ്ഡും ആണുള്ളത്. കൊൾചിക്കത്തിന് 1 ജനിദണ്ഡും 6 കേസരമാണുള്ളത്. ഇവ വിഷലിപ്തമാണ്.
ബാഹ്യ ലിങ്കുകൾ
വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:ഔഷധസസ്യങ്ങൾ വർഗ്ഗം:സുഗന്ധവ്യഞ്ജനങ്ങൾ
ലെനിൻ രഘുവംശി
ദളിതരുടെ അവകാശങ്ങൾക്കു വേണ്ടി പ്രവർത്തിക്കുന്ന ഒരു മനുഷ്യാവകാശ പ്രവർത്തകനാണ് ലെനിൻ രഘുവംശി. പീപ്പിൾസ് വിജിലൻസ് കമ്മിറ്റി ഓൺ ഹ്യൂമൻ റൈറ്റ്സ് എന്ന സംഘടനയുടെ സ്ഥാപകാംഗങ്ങളിൽ ഒരാളാണ് ലെനിൻ. ലെനിന്റെ മനുഷ്യാവകാശ പ്രവർത്തനങ്ങൾ അദ്ദേഹത്തിന് ധാരാളം പുരസ്കാരങ്ങൾക്ക് അർഹനാക്കിയിട്ടുണ്ട്. അമേരിക്ക ആസ്ഥാനമായി ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയായ അശോക ഫൗണ്ടേഷനിൽ ഇന്ത്യയിൽ നിന്നുമുള്ള ഒരംഗം കൂടിയാണ് ലെനിൻ രഘുവംശി.
വ്യക്തി ജീവിതം
18 മേയ് 1970 ന് സുരേന്ദ്രനാഥിന്റെയും സാവിത്രി ദേവിയുടേയും മകനായാണ് ലെനിൻ ജനിച്ചത്. ലെനിന്റെ മുത്തച്ഛൻ ശാന്തി കുമാർ സിങ് ഒരു ഗാന്ധിയനും, സ്വാതന്ത്ര്യ സമര പ്രവർത്തകനും കൂടിയായിരുന്നു. 1994 ൽ ലെനിൻ സ്റ്റേറ്റ് ആയുർവേദ മെഡിക്കൽ കോളേജിൽ നിന്നും ആയുർവേദത്തിൽ ബിരുദം കരസ്ഥമാക്കി. ശ്രുതി നാഗവംശിയാണ് ഭാര്യ. ഈ ദമ്പതികൾക്ക് കബീർ കാരുണിക് എന്നൊരു പുത്രനുണ്ട്.
ആദ്യകാല പ്രവർത്തനങ്ങൾ
ഹിന്ദു സമുദായത്തിലെ ഒരു ഉന്നത കുടുംബത്തിലാണ് ജനിച്ചതെങ്കിലും, ഈ സമുദായത്തിൽ ഇപ്പോഴും നിലനിൽക്കുന്ന ജാതി ചിന്തകളോട് ലെനിന് എതിർപ്പായിരുന്നു. വളരെ ചെറുപ്പത്തിൽ തന്നെ ഇത്തരം ജാതീയ ചിന്തകളെ ഇല്ലാതാക്കാനുള്ള സാമൂഹ്യപ്രവർത്തനങ്ങളിൽ ലെനിൻ പങ്കാളിയായി. 23ആമത്തെ വയസ്സിൽ ലെനിൻ യുണൈറ്റഡ് നേഷൻസ് യൂത്ത് ഓർഗനൈസേഷൻ ഉത്തർപ്രദേശ് വിഭാഗത്തിന്റെ പ്രസിഡന്റായി.
സമൂഹത്തിന്റെ എല്ലാ വിഭാഗങ്ങളിലും ഈ ജാതി വേർതിരിവ് നിലനിൽക്കുന്നുണ്ടെന്ന് അതിലേക്ക് ആഴത്തിലിറങ്ങിചെന്നപ്പോൾ ലെനിന് മനസ്സിലായി. സംവരണനിയമങ്ങൾ പറഞ്ഞ് സർക്കാർ ഈ പാവങ്ങളെ എക്കാലത്തേക്കും കബളിപ്പിക്കുകയാണെന്ന് ലെനിൻ തിരിച്ചറിഞ്ഞു. അതുകൊണ്ടു തന്നെ ഈ വിഭാഗത്തിന്റെ ശബ്ദം ഉച്ചസ്ഥായിയിൽ കേൾപ്പിക്കാൻ ലെനിൻ പരിശ്രമം തുടങ്ങി. ഈ തീരുമാനം നടപ്പിലാക്കുക എന്ന ഉദ്ദേശത്തിലാണ് പീപ്പിൾസ് വിജിലൻസ് കമ്മിറ്റി ഓൺ ഹ്യൂമൻ റൈറ്റ്സ് എന്ന സംഘടന ആരംഭിക്കാൻ ലെനിൻ തീരുമാനിച്ചത്. 1996 ൽ ഭാര്യ ശ്രുതിയോടൊപ്പം ആണ് ഈ സംഘടന ലെനിൻ ആരംഭിച്ചത്. ചരിത്രകാരനായ മഹേന്ദ്രപ്രതാപ്, വികേഷ് മഹാരാജ്, കവി കൂടിയായ ഗ്യാനേന്ദ്ര പാഠി എന്നിവർ കൂടി ഈ ഉദ്യമത്തിൽ ലെനിന്റെ കൂടെയുണ്ടായിരുന്നു.
ബാലവേല
ബാലവേലയിലേർപ്പെടുന്ന കുട്ടികളെ അതിൽ നിന്നും രക്ഷപ്പെടുത്താനും, അവർക്ക് വിദ്യാഭ്യാസം നൽകുവാനും ലക്ഷ്യമിട്ട് ലെനിന്റെ നേതൃത്വത്തിൽ ഒരു സംഘടന രൂപമെടുക്കുകയുണ്ടായി. ജന മിത്ര ന്യാസ് എന്നായിരുന്നു ഈ സംഘടനയുടെ പേര്. സമാന ലക്ഷ്യത്തോടുകൂടി പ്രവർത്തിക്കുന്ന അന്താരാഷ്ട്ര സംഘടനയായ ആക്ഷൻ-എയ്ഡിന്റെ സഹായത്തോടെയാണ് ജന മിത്ര ന്യാസ് പ്രവർത്തിച്ചിരുന്നത്. ഇതിന്റെ ഭാഗമായി വാരണാസിക്കടുത്തുള്ള മൂന്നു ഗ്രാമങ്ങളും നഗരപ്രാന്തത്തിലുള്ള ഒരു ചേരിയും ഈ പുതിയ സംഘടന ദത്തെടുത്തു. കുട്ടികളുടെ അവകാശങ്ങൾക്കു വേണ്ടി പ്രവർത്തിക്കുന്ന ഒരു സംഘടനയായ വോയ്സ് ഓഫ് പ്യൂപ്പിളിന്റെ ഉന്നതാധികാരകമ്മിറ്റിയിലേക്ക് ലെനിൻ തിരഞ്ഞെടുക്കപ്പെട്ടു. ബാലവേല നിരോധനവുമായി ബന്ധപ്പെട്ട് ലെനിൻ നടത്തിയ പ്രവർത്തങ്ങൾ അദ്ദേഹത്തിന് ഒട്ടേറെ ശത്രുക്കളെ സൃഷ്ടിച്ചു. ലെനിന്റെ ജീവനു വരെ ഭീഷണിയുണ്ടായിരുന്നു.
ചെറുപഞ്ചനേത്രി
കേരളത്തിൽ അത്യപൂർവമായി കാണുന്ന രോമപാദ ചിത്രശലഭ കുടുംബത്തിലെ സാറ്റിറിനെ (Satyrinae) ഉപകുടുംബത്തിൽപ്പെട്ട ഒരു ചിത്രശലഭമാണ് ചെറുപഞ്ചനേത്രി. കേരളം, തമിഴ്‌നാട് എന്നിവിടങ്ങളിലാണ് ഇതിനെ കണ്ടത്തിയിട്ടുള്ളത്. ചില വിദഗ്ദ്ധർ ഇതിനെ Ypthima philomela (Baby Fivering) എന്ന ചിത്രശലഭത്തിന്റെ ഉപവർഗമായി കണക്കാക്കുന്നു.
ലെനിൻ രഘുവംശി
അംഗീകാരങ്ങൾ
അമേരിക്ക ആസ്ഥാനമായി ലാഭേച്ഛയില്ലാതെ പ്രവർത്തിക്കുന്ന സംഘടനയായ അശോക ഫൗണ്ടേഷനിൽ ലെനിൻ അംഗമാണ്. 2007 ൽ ഗ്വാങ്ചു പുരസ്കാരത്തിന് ലെനിൻ അർഹനായി. മണിപ്പൂരിലെ മനുഷ്യാവകാശ പ്രവർത്തകയായ ഇറോം ശർമ്മിളക്കൊപ്പമാണ് ലെനിൻ ഈ പുരസ്കാരം പങ്കിട്ടത്. 2008 ൽ എ.സി.എച്ച്.എ(അസ്സോസ്സിയേഷൻ ഓഫ് കമ്മ്യൂണൽ ഹാർമ്മണി ഇൻ ഏഷ്യ) ഏർപ്പെടുത്തിയ പീസ് സ്റ്റാർ പുരസ്കാരം ലെനിനു ലഭിച്ചു. 2010 ൽ അസ്സോസ്സിയേഷൻ ഓഫ് കമ്മ്യൂണൽ ഹാർമ്മണി ഇൻ ഏഷ്യ എന്ന സംഘടനയുടെ ഡയറക്ടറായി ലെനിൻ അവരോധിക്കപ്പെട്ടു. അമേരിക്ക ആസ്ഥാനമായുള്ള മനുഷ്യാവകാശങ്ങൾക്കു വേണ്ടി പ്രവർത്തിക്കുന്ന ഒരു സംഘടനയാണ് ഇത്. സിറ്റി കൗൺസിൽ ഓഫ് വൈമർ ഏർപ്പെടുത്തിയ 2010ലെ ഇന്റർനാഷണൽ ഹ്യൂമൻ റൈറ്റ്സ് പുരസ്കാരം ലെനിനാണ് ലഭിച്ചത്.
ചെറുപഞ്ചനേത്രി
പുറം കണ്ണികൾs
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
സാലിമരം
തെക്കേ അമേരിക്കൻ വംശജയായ ഒരു മരമാണ് സാലിമരം. . ഇന്ത്യയിൽ ഹിമാലയൻ സംസ്ഥാനങ്ങൾ ഒഴികെ എല്ലായിടത്തും കാണാറുണ്ട്. വെള്ളം തേടി ഈ മരത്തിന്റെ വേരുകൾ 53 മീറ്ററുകൾ വരെ പോയ റിക്കാർഡ് ഇതിനെ ഏറ്റവും ആഴത്തിൽ വേരുകൾ ആഴ്ത്താൻ കഴിവുള്ള മരങ്ങളുടെ കൂടെ പെടുത്തിയിട്ടുണ്ട്. വിത്തുകൾ വഴിയാണ് പുനരുത്ഭവം. മൃഗങ്ങൾ കാഷ്ടിച്ച വിത്തുകൾക്ക് മുളക്കൽ ശേഷി കൂടുതലുണ്ട്. 1912-13 കാലഘട്ടത്തിൽ ബ്രിട്ടീഷുകാരാണ് ഈ മരം ഇന്ത്യയിൽ പ്രചരിപ്പിച്ചത്.
പരിസ്ഥിതിപ്രശ്നങ്ങൾ
പലരാജ്യങ്ങളിലും ഇതിനെ ഒരു അധിനിവേശസസ്യമായാണ് കരുതിപ്പോരുന്നത്. വേരുകളിൽ നിന്നുപോലും മുളച്ചുവരുന്ന സാലിമരത്തിനെ ഒരിക്കൽ വ്യാപിച്ചാൽ ഇല്ലാതെയാക്കാൻ വലിയപാടാണ്. ആസ്ത്രേലിയയിൽ എട്ടു ലക്ഷം ഹെക്ടറോളം കൃഷിയോഗ്യമായ സ്ഥലം ഈ മരം കയ്യടക്കിയിരിക്കുകയാണ്. നിറയെ മുള്ളുകളും നിലംതൊടുന്ന ശാഖകളും മറ്റു മൃഗങ്ങളെ ജലാശയങ്ങളിൽ എത്തുന്നതിൽ നിന്നും തടയുന്നു. ആയിരക്കണക്കിനു വിത്തുകൾ ഉണ്ടാകുന്ന ഈ മരത്തിന്റെ കായകൾ അമിതമായി അകത്താക്കുന്ന കന്നുകാലികളിൽ അതു വിഷബാധയുണ്ടാക്കുന്നു. സ്വദേശത്തിലെ പുല്ലുകളെ ഇല്ലായ്മചെയ്യുന്ന സാലിമരം മണ്ണൊലിപ്പും ഉണ്ടാക്കാൻ ഇടയാക്കാറുണ്ട്. മറ്റു ശല്യക്കാരായ ജീവികൾക്ക് സുരക്ഷിതമായ ഇടം ഉണ്ടാക്കുന്നതു വഴി പലതരം ഭീഷണികൾ ആണ് സാലിമരം ഉയർത്തുന്നത്. വരണ്ടസ്ഥലങ്ങളിൽ പച്ചപ്പിനായി നട്ടുവളർത്തിയ സാലിമരങ്ങൾ തമിഴ്‌നാട്ടിലും പരിസ്ഥിതിക്ക് ഭീഷണിയായിട്ടുണ്ട്. വരൾച്ചബാധിതപ്രദേശങ്ങളിൽ ഭൂഗർഭജലശോഷണത്തിനു കാരണമാകുന്നതുകൊണ്ട് ഇവയെ വെട്ടി നശിപ്പിക്കാൻ 2016 ഇൽ മദ്രാസ് ഹൈക്കോടതി ഉത്തരവിട്ടിരുന്നു. 2017ഇൽ വെട്ടിനീക്കുന്ന പ്രവർത്തിക്ക് ഹൈക്കോടതി മേൽനോട്ടം വഹിക്കാൻ ആരംഭിച്ചു.
ഡെൽഹി റിഡ്ജിലെ ജൈവവൈവിദ്ധ്യനാശം
1912-13 കാലഘട്ടത്തിൽ വെച്ചുപിടിപ്പിച്ച ഈ മരം 1930 കളുടെ അവസാനമാകുമ്പോഴേക്കും ഡെൽഹി റിഡ്ജി ന്റെ എല്ലാഭാഗവും ഈ ചെടി കയ്യടക്കുകയും പ്രാദേശിക സ്പീഷീസുകളായ പ്ലാശ്, ആറ്റുതേക്ക്, കണിക്കൊന്ന,കരിവേലം തുടങ്ങിയ സസ്യജാലങ്ങളുടെയും പക്ഷികൾ, പൂമ്പാറ്റകൾ, പുള്ളിപ്പുലി, മുള്ളൻപന്നി, കുറുക്കൻ തുടങ്ങിയ ജന്തുജാലങ്ങളുടെയും  നാശത്തിന് കാരണമാവുകയും ചെയ്തു.
നിയന്ത്രണം
സാലിമരം ഇടതൂർന്ന് വളർന്നു നിൽക്കുന്ന പ്രദേശങ്ങളിൽ ഇവ പൂർണമായി വെട്ടിക്കളഞ്ഞ് മറ്റ് സസ്യങ്ങൾ വെച്ചുപിടിപ്പിക്കുന്നതോ തനിയെ വളർന്നു വരുന്നത് കാത്തിരിക്കുന്നതോ ഫലപ്രദമല്ല. വേരുകളിൽ നിന്ന് ഇവ വീണ്ടും വളരും എന്നു മാത്രമല്ല പച്ചപ്പ് പൂർണമായി നഷ്ടപ്പെടുന്നത് ആശാസ്യവുമല്ല. കൊമ്പുകൾ വെട്ടിയും പ്രാദേശികമായി വളരുന്ന വള്ളിച്ചെടികൾ പടർത്തിയും ഇവയുടെ വളർച്ചയും സൂര്യപ്രകാശത്തിന്റെ ലഭ്യതയും കുറയ്ക്കുക എന്നതാണ് മെച്ചപ്പെട്ട രീതി. ഒപ്പം തന്നെ ഉയരത്തിൽ വളരുന്ന പ്രാദേശിക സ്പീഷീസുകളെ നട്ട് വളർത്തുകയും വേണം. പ്രാദേശിക സ്പീഷീസുകൾ പൂർണവളർച്ചയെത്തുന്നതോടെ സാലിമരം സൂര്യപ്രകാശത്തിനായുള്ള മത്സരത്തിൽ പിന്നിലായിപ്പോവുകയും വളർച്ച മുരടിച്ച് നശിക്കുകയും ചെയ്യും.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
വില്യം ജെയിംസ് മയോ
വില്യം ജെയിംസ് മയോ (ജീവിതകാലം: ജൂൺ 29, 1861 - ജൂലൈ 28, 1939) അമേരിക്കൻ ഐക്യനാടുകളിലെ ഒരു വൈദ്യനും ശസ്ത്രക്രിയാ വിദഗ്ധനും മയോ ക്ലിനിക്കിന്റെ ഏഴ് സ്ഥാപകരിൽ ഒരാളുമായിരുന്നു. അദ്ദേഹവും സഹോദരൻ ചാൾസ് ഹോറസ് മായോയും 1880 കളിൽ മെഡിക്കൽ വിദ്യാലയത്തിൽനിന്ന് ബിരുദം നേടിയ ശേഷം യു.എസിലെ മിനസോട്ടയിലെ റോച്ചെസ്റ്ററിൽ പിതാവിന്റെ സ്വകാര്യ മെഡിക്കൽ സ്ഥാപനത്തിൽ പരിശീലനത്തിന് ചേർന്നു. 1919 ൽ ആ പരിശീലനം ലാഭേച്ഛയില്ലാത്ത മയോ ക്ലിനിക്കിന്റെ സ്ഥാപനത്തിന് വഴിതെളിച്ചു.
അഗസ്റ്റസ് സ്റ്റിഞ്ച്ഫീൽഡിനോട് 1892 ൽ വില്യം വൊറോൾ മായോ വൈദ്യ പരിശീലനത്തിൽ പങ്കു ചേരാൻ ആവശ്യപ്പെട്ടു. സ്റ്റിഞ്ച്ഫീൽഡിനെ നിയമിച്ചതോടെ ഡബ്ല്യു. ഡബ്ല്യു. മായോ 73 ആം വയസ്സിൽ അവിടെനിന്ന് വിരമിച്ചു. സി. ഗ്രഹാം, ഇ. സ്റ്റാർ ജഡ്, ഹെൻറി സ്റ്റാൻലി പ്ലമ്മർ, മെൽവിൻ മില്ലറ്റ്, ഡൊണാൾഡ് ബാൽഫോർ എന്നിവരായിരുന്നു സംരംഭത്തിന്റെ ഭാഗമാകാൻ ക്ഷണിക്കപ്പെട്ട മറ്റുള്ളവർ.
ആദ്യകാലം
വില്യം വൊറോൾ മായോയുടേയും അദ്ദേഹത്തിന്റഎ ഭാര്യ ലൂയിസിന്റേയും പുത്രനായി മിനസോട്ടയിലെ ലെ സ്യൂറിലാണ് വില്യ ജെയിംസ് മയോ ജനിച്ചത്. കുട്ടിക്കാലത്ത്, വില്യമും സഹോദരൻ ചാൾസും ഒരു പിതാവിനൊപ്പം ആദ്യകാല ചികിത്സകൻ എന്ന നിലയിൽ പിതാവിന്റെ ബിസിനസ്സിൽ പങ്കുചേർന്നിരുന്നു. ചെറു ജോലികൾ ചെയ്യുന്നതിലൂടെ തുടക്കം കുറിച്ച അവർക്ക് ക്രമേണ കൂടുതൽ ഉത്തരവാദിത്തമുള്ള ജോലികൾ ലഭിച്ചു. ഒടുവിൽ ആൺകുട്ടികൾ അനസ്തേഷ്യ നൽകുക, രക്തക്കുഴലുകൾ തുന്നുക തുടങ്ങിയ ജോലികൾ നിർവ്വഹിക്കുവാൻ ആരംഭിച്ചു.
16-ാം വയസുള്ളപ്പോൾ ഒരു രാത്രി, വിൽ പിതാവിനൊപ്പം ഒരു ഉപേക്ഷിക്കപ്പെട്ട ഹോട്ടലിൽ മയോയുടെ രോഗികളിൽ ഒരാളെ പരിചരിക്കുന്നതിനായി ചെന്നു. മരിച്ച രോഗിയുടെ പോസ്റ്റ്‌മോർട്ടം നടത്താനൊരുമ്പെട്ട പിതാവിനോടൊപ്പം വിൽ അവിടെ നിൽക്കുകയും നടപടിക്രമങ്ങൾ നിരീക്ഷിക്കുകയും ഏകദേശം ഒരു മണിക്കൂറിനു ശേഷം മറ്റൊരു രോഗിയുടെ വീട്ടിലേക്ക് പോകാനുള്ള സമയമായതോടൊടെ മയോ തന്റെ മകനോട് അവിടെ നിൽക്കാനും മൃതദേഹം വൃത്തിയാക്കാനും ആവശ്യപ്പെട്ടു. മുറിവുകൾ തുന്നിച്ചേർത്ത് മൃതദേഹം പൊതിയുവാനും പൂർത്തിയാക്കുമ്പോൾ വീട്ടിലേക്ക് പോകുവാനും അദ്ദേഹം പറഞ്ഞു. വിൽ മനസില്ലാമനസോടെ മൃതദേഹത്തിലെ മുറിവുകൾ തുന്നിച്ചേർക്കുകയും വർഷങ്ങൾക്കുശേഷം ഈ സംഭവത്തേക്കുറിച്ച് വിവരിക്കുകയും ചെയ്തു. സഹായത്തിനായി അവിടേക്ക് കൊണ്ടുവന്ന പരിക്കേറ്റവരെ ചികിത്സിക്കുന്നതിൽ മയോ സഹോദരന്മാർ വ്യാപകമായി പങ്കാളികളായിരുന്നു.
വിദ്യാഭ്യാസവും കരിയറും
1883-ൽ മിഷിഗൺ സർവ്വകലാശാലയിലെ മെഡിക്കൽ വിദ്യാലയത്തിലൻനിന്ന് മെഡിക്കൽ ബിരുദം നേടിയി മയോ, അവിടെ ന്യൂ സിഗ്മ നൂ മെഡിക്കൽ ഫ്രറ്റേണിറ്റിയുടെ സ്ഥാപകനായി. പിതാവിനും സഹോദരൻ ചാൾസിനുമൊപ്പം വൈദ്യശാസ്ത്ര പരിശീലനത്തിനായി അദ്ദേഹം റോച്ചെസ്റ്ററിലേക്ക് മടങ്ങി.
1883 ഓഗസ്റ്റ് 21 ന് റോച്ചെസ്റ്ററിൽ ഒരു ചുഴലിക്കാറ്റ് വീശുകയും 29 പേർ കൊല്ലപ്പെടുകയും 55 പേർക്ക് ഗുരുതരമായി പരിക്കേൽക്കുകയും ചെയ്തു. പട്ടണത്തിന്റെ മൂന്നിലൊന്ന് നശിപ്പിക്കപ്പെട്ട ഈ ചുഴലിക്കാറ്റിൽ ഗുരുതരമായ നാശത്തിൽനിന്ന യുവാവായ വില്ലും കുടുംബവും രക്ഷപ്പെട്ടു. നഗരത്തിലെ ഡാൻസ് ഹാളിൽ ഒരു താൽക്കാലിക ആശുപത്രി സ്ഥാപിച്ചതോടെ ദുരിതാശ്വാസ പ്രവർത്തനങ്ങൾ ഉടൻതന്നെ ആരംഭിച്ചു. സഹായത്തിനായി അവിടേക്ക് കൊണ്ടുവന്ന പരിക്കേറ്റവരെ ചികിത്സിക്കുന്നതിൽ മയോ സഹോദരന്മാർ വ്യാപകമായി പങ്കാളികളായിരുന്നു. മദർ ആൽഫ്രഡ് മോസിനേയും സെൻറ് ഫ്രാൻസിസ് സഭയിലെ കന്യാസ്ത്രീകളേയും (അധ്യാപകരായി പരിശീലനം നേടിയ അവർക്ക് മെഡിക്കൽ പരിചയം കുറവാണെങ്കിൽ പോലും) നഴ്സുമാരായി പ്രവർത്തിക്കാൻ വിളിച്ചിരുന്നു.
വ്യക്തിജീവിതവും മരണവും
വില്യം ജെ. മായോ 1884 ൽ ഹട്ടി മsരി ദാമോനെ (ജീവിതകാലം: 1864-1952) വിവാഹം കഴിച്ചു. 5 കുട്ടികളുണ്ടായിരുന്ന അവരുടെ കുട്ടികളിൽ രണ്ടുപേർ ശൈശവാവസ്ഥയിൽ നിന്ന് രക്ഷപ്പെട്ടു. 1887 ൽ ജനിച്ച കാരിയും 1897 ൽ ജനിച്ച ഫിയോബും മയോ ക്ലിനിക്കിലെ വൈദ്യന്മാരെയാണ് വിവാഹം കഴിച്ചത്. 1939 ജൂലൈയിൽ മിനസോട്ടയിലെ റോച്ചെസ്റ്ററിൽ ഗ്യാസ്ട്രിക് കാർസിനോമ (വയറ്റിലെ അർബുദം) മൂലം അദ്ദേഹം അന്തരിച്ചു. അത്തരത്തിലുള്ള ട്യൂമർ അദ്ദേഹത്തിന്റെ ശസ്ത്രക്രിയാ പരിശീലനത്തിന്റെ ഒരു പ്രധാന വിഷയമായിരുന്നു. മയോയെ കുടുംബാംഗങ്ങൾ, മാതാപിതാക്കൾ, സഹോദരൻ എന്നിവരുടെ ശവകുടീരങ്ങൾക്കു സമീപത്തായി റോച്ചെസ്റ്ററിലെ ഓക്ക്വുഡ് സെമിത്തേരിയിൽ സംസ്‌കരിച്ചു. അമേരിക്കൻ ഐക്യനാടുകളിലെ തപാൽ വിഭാഗം അദ്ദേഹത്തെയും സഹോദരൻ ചാൾസ് ഹോറസ് മായോയെയും ചിത്രീകരിക്കുന്ന ഒരു സ്റ്റാമ്പ് 1964 സെപ്റ്റംബർ 11 ന് അച്ചടിച്ചിരുന്നു.
സൈനികസേവനം
ഒന്നാം ലോകമഹായുദ്ധത്തിൽ കേണൽ (O6) പദവിയിൽ വില്യം ജെ. മായോ യു.എസ്. ആർമി സർജൻ ജനറലിന്റെ ഓഫീസിൽ യുഎസ് ആർമി സർജിക്കൽ സേവനങ്ങളുടെ മുഖ്യ ഉപദേശകനായി സേവനമനുഷ്ഠിച്ചിരുന്നു. അദ്ദേഹത്തിന്റെ സഹോദരൻ ചാൾസും യു‌എസ് ആർ‌മി മെഡിക്കൽ കോർ‌പിലെ കേണൽ‌ ആയിരുന്നതു കൂടാതെ വില്യം ആർ‌മി സൈനികരുടെ ശസ്ത്രക്രിയാ പരിചരണത്തിന്റെ അസോസിയേറ്റ് ചീഫ് അഡ്വൈസറായും മാറി.
ഏഷ്യാറ്റോസോറസ്
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
രഘുവീർ ചൗധരി
51-ാമത് ജ്ഞാനപീഠ പുരസ്കാരം നേടിയ ഗുജറാത്തി സാഹിത്യകാരനാണ് രഘുവീർ ചൗധരി. നോവൽ, കവിത, വിമർശനം എന്നീ മേഖലകളിൽ 80-ലധികം പുസ്തകങ്ങളുടെ കർത്താവാണ്. ഗുജറാത്തി സാഹിത്യ പരിഷത്ത് പ്രസിഡൻറായും കേന്ദ്ര സാഹിത്യ അക്കാദമി എക്സിക്യൂട്ടീവ് കൗൺസിൽ അംഗമായും പ്രവർത്തിച്ചിട്ടുള്ള രഘുവീർ അറിയപ്പെടുന്ന കോളമിസ്റ്റുമാണ്.
ജീവിതരേഖ
1938ൽ ജനിച്ച രഘുവീർ ചൗധരി നോവലിസ്റ്റ്, കവി, നിരൂപകൻ, ഗാന്ധിയൻ എന്നീ നിലകളിൽ ശ്രദ്ധേയനാണ്. 1998ൽ ഗുജറാത്ത് യൂനിവേഴ്സിറ്റി ഹിന്ദി വിഭാഗം തലവനായി വിരമിച്ചു. നവനിർമാൺ പ്രസ്ഥാനത്തിൽ പങ്കാളിയായിരുന്ന ഇദ്ദേഹം അടിയന്തരാവസ്ഥക്കെതിരെ നിലപാട് സ്വീകരിച്ചിരുന്നു. ഗുജറാത്തിക്ക് പുറമേ ഹിന്ദിയിലും ഇദ്ദേഹത്തിൻെറ രചനകൾ പ്രസിദ്ധീകരിച്ചിട്ടുണ്ട്. സാഹിത്യ അക്കാദമി കൗൺസിലിലും പ്രസ് കൗൺസിലിലും അംഗമായിരുന്നു. ഫിലിം ഫെസ്റ്റിവൽ ജൂറി അംഗവുമായിട്ടുണ്ട്.
കൃതികൾ
ഉപാർവാസ്, വേണുവത്സല, അമൃത, രുദ്രമഹാലയ, സോമതീർഥ് എന്നിവ ഏറെ ശ്രദ്ധിക്കപ്പെട്ട രചനകളാണ്. ഉപാർവാസ് ത്രയത്തിന് 1977-ൽ സാഹിത്യ അക്കാദമി അവാർഡ് ലഭിച്ചു.
അവലംബം
വർഗ്ഗം:ജ്ഞാനപീഠം നേടിയ ഗുജറാത്തി സാഹിത്യകാരന്മാർ വർഗ്ഗം:1938-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ കവികൾ വർഗ്ഗം:ഗുജറാത്തി വർഗ്ഗം:ഇന്ത്യൻ എഴുത്തുകാർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
മിഷേൽ ഫെയർലി
മിഷേൽ ഫെയർലി (ജനനം 11 ജൂലൈ 1963) വടക്കേ അയർലണ്ടിൽ നിന്നുള്ള ഒരു നടിയാണ്. എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിലെ കാറ്റെലിൻ സ്റ്റാർക്ക് എന്ന വേഷമാണ് അവരെ പ്രശസ്തയാക്കിയത്. ഈ വേഷം കൂടാതെ സ്യൂട്ട്സ് എന്ന അമേരിക്കൻ പരമ്പരയിൽ ഡോ. ഏവ ഹെസ്സിങ്ടൺ, 24: ലിവ് അനെദർ ഡേയിൽ മാർഗോട്ട് അൽ-ഹറാസി എന്നീ കഥാപാത്രങ്ങളും അവതരിപ്പിച്ചു.
ബാഹ്യ കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1964-ൽ ജനിച്ചവർ
നബനീത ദേബ സെൻ
ബംഗാളി ഇന്ത്യൻ നോവലിസ്റ്റും അദ്ധ്യാപികയും കവയിതിയുമാണ് നോബനീത ദേബ സെൻ ഇംഗ്ലീഷ്:  Nabaneeta Dev Sen (নবনীতা দেবসেন; ) (ജനനം13 ജനുവരി1938) സ്വാതന്ത്ര്യാനന്തര ഇന്ത്യയിലെ ഏറ്റവും പ്രശസ്ത്രരായ ബംഗാളി സാഹിത്യകാരന്മാരിലൊരാളോണ് നൊബനീത. 2000 ൽ രാജ്യം പദ്മശ്രീ നൽകി ആദരിച്ചു.
ജീവിതരേഖ
ബ്രിട്ടിഷ് ബംഗാളിലെ കവി കുടുംബത്തിലാണ് നൊബനീത ജനിച്ചത്. അച്ഛൻ നരേന്ദ്രദേബും അമ്മ രാധാരാണി ദേബിയും കവികളായിരുന്നു. 1958 ൽ ബിരുദാനന്തരബിരുദം നേടിയ നൊബനീത, തൊട്ടടുത്ത വർഷം പ്രശസ്ത ധനതത്വശാസ്ത്രജ്ഞനായിത്തീർന്ന അമാർത്യ സെന്നിനെ വിവാഹം കഴിച്ചു. ഇവർക്ക് രണ്ട് കുട്ടികൾ ഉണ്ട്. അന്തരാ ദേബ് സെന്നും നന്ദന ദേബ് സെന്നും. 1976-ൽ വിവാഹ മോചനം നേടിയ നൊബനീത വിദേശത്ത് ഉപരിപഠനം നടത്തിൽ.
രത്തൻ തിയം
രത്തൻ തിയം.(ജനനം 20 ജനുവരി 1948).മണിപ്പൂർ സ്വദേശിയായ നാടക കൃത്തും സംവിധായകനുമാണ് രത്തൻ തിയം.1987 ൽ സംഗീത നാടക അക്കാഡമി അവാർഡും 2005 ൽ കാളിദാസ സമ്മാനവും ലഭിച്ചു.ഭാരതീയ നാടക വേദിയുടെ തനിമയ്ക്കായി പ്രയത്നിക്കുന്ന കലാകാരനാണ് ഇദ്ദേഹം.ഇപ്പോൾ നാഷണൽ സ്കൂൾ ഓഫ് ഡ്രാമയുടെ അധ്യക്ഷനായി പ്രവർത്തിച്ചു വരുന്നു.
അവലംബം
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:1948-ൽ ജനിച്ചവർ
മാതൊരുഭാഗൻ
പ്രമേയം
നൂറു കൊല്ലങ്ങൾക്കുമുമ്പുള്ള കാലഘട്ടത്തിലാണ് നോവലിലെ സംഭവങ്ങൾ നടക്കുന്നത്. കുഞ്ഞുങ്ങളില്ലാത്ത സ്ത്രീകൾ വീട്ടുകാരുടെ സമ്മതത്തോടെ ക്ഷേത്രത്തിലെ മുഖ്യ ഉത്സവരാത്രിയിൽ ഇഷ്ടപ്പെട്ട ഒരു പുരുഷന്റെകൂടെ ശയിക്കുകയും അങ്ങനെ കുഞ്ഞുങ്ങൾ ഉണ്ടാവുകയും ചെയ്യുന്ന ആചാരം പഴയകാലത്ത് ഇവിടെയുണ്ടായിരുന്നെന്നാണ് പറയപ്പെടുന്നത്. ഇത്തരം കുഞ്ഞുങ്ങൾ സാമി കൊടുത്ത പിള്ളെ എന്ന പേരിലാണറിയപ്പെടുക. മുരുകന്റെ നോവലിലെ നായിക 'പൊന്ന'യ്ക്ക് കുഞ്ഞുങ്ങളില്ല. ഭർത്താവ് കാളിക്ക് താത്പര്യമില്ലെങ്കിലും ഒടുവിൽ വൈകാശി വിശാഖം രഥോത്സവത്തിന്റെ അന്ന് പരപുരുഷനെ പ്രാപിക്കുന്ന അനുഷ്ഠാനത്തിൽ പങ്കെടുക്കാൻ പൊന്ന പോവുന്നതാണ് മുരുകന്റെ നോവലിലെ പ്രമേയം.
വിവാദങ്ങൾ
2010-ലാണ് തമിഴിലെ പ്രമുഖ പ്രസാധകരായ കാലച്ചുവട് ഈ നോവൽ പ്രസിദ്ധീകരിച്ചത്. 2014 ഡിസംബറിൽ ഇതിന്റെ ആംഗലേയ പരിഭാഷ പെൻഗ്വിൻ ബുക്ക്സ് വൺ പാർട്ട് വുമൺ എന്ന പേരിൽ പുറത്തിറക്കി. ഇതിനെ തുടർന്ന് നാമക്കൽ ജില്ലയിൽ ഹിന്ദുസംഘടനകൾ ഈ പുസ്തകത്തിനെതിരേ രംഗത്തിറങ്ങി. പിന്നീട് തമിഴ്നാട്ടിലെ പല ഭാഗങ്ങളിലും പ്രതിഷേധങ്ങളുണ്ടായി. പുസ്തകത്തിന്റെ പ്രതികൾ കത്തിക്കുകയും ഭീഷണിയെത്തുടർന്ന്, പെരുമാൾ മുരുകന് കുടുംബസമേതം നാടുവിടേണ്ടിയും വന്നു. നാമക്കൽ ജില്ലാ റവന്യു ഓഫീസറുടെ അധ്യക്ഷതയിൽ ചേർന്ന ഒത്തുതീർപ്പ് യോഗത്തിൽ ഹിന്ദു സംഘടനകളുടെ പ്രതിനിധികളും പെരുമാൾ മുരുകനും തമ്മിൽ ഒത്തുതീർപ്പിലെത്തി. നോവലിലെ വിവാദഭാഗങ്ങൾ നീക്കം ചെയ്യാമെന്നും വിപണിയിൽ ബാക്കിയുള്ള കോപ്പികൾ പിൻവലിക്കാമെന്നും നിരുപാധികം മാപ്പു പറയാമെന്നും മുരുകൻ സമ്മതിച്ചതിനെത്തുടർന്ന് ഹിന്ദു സംഘടനകൾ പ്രതിഷേധം പിൻവലിക്കാൻ തയ്യാറായി. ഇതിനു പിന്നാലെ താൻ എഴുത്തു നിർത്തുകയാണെന്ന് മുരുകൻ പ്രഖ്യാപിച്ചു.
വിവർത്തനം
2013-ൽ പെൻഗ്വിൻ 'വൺ പാർട്ട് വുമൺ' എന്ന പേരിൽ ഇതിന്റെ ഇംഗ്ലൂഷ് പരിഭാഷ പുറത്തിറക്കി.
പുറം കണ്ണികൾ
വർഗ്ഗം:തമിഴ് നോവലുകൾ വർഗ്ഗം:ആവിഷ്കാര സ്വാതന്ത്ര്യം
ജിയോവാന്നി പിയർലൂയിജി ഡ പാലെസ്ട്രീന
ഇറ്റാലിയൻ നവോത്ഥാനകാലത്തെ മതപരമായ സംഗീതം ചിട്ടപ്പെടുത്തിയിരുന്നയാളാണ് ജിയോവാന്നി പിയർലൂയിജി ഡ പാലെസ്ട്രീന (1525 ഫെബ്രുവരി 3-ഓ 1526 ഫെബ്രുവരി 2-ഓ – 1594 ഫെബ്രുവരി 2) റോമൻ ശൈലിയിലുള്ള സംഗീതസംവിധായകരിൽ ഏറ്റവും പ്രസിദ്ധനായ വ്യക്തിയും ഇദ്ദേഹമാണ്. ക്രിസ്തീയ സംഗീതത്തിൽ ഇദ്ദേഹം ആഴത്തിലുള്ള വ്യക്തിമുദ്ര പതിപ്പിച്ചിട്ടുണ്ട്. നവോത്ഥാനകാലത്തെ പോളിഫോണി ഏറ്റവും മികച്ചതായത് ഇദ്ദേഹത്തിന്റെ സംഗീതത്തോടെയാണ് എന്ന് പ്രസ്താവിക്കപ്പെട്ടിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഇറ്റാലിയൻ സംഗീതജ്ഞർ വർഗ്ഗം:1520-കളിൽ ജനിച്ചവർ വർഗ്ഗം:1594-ൽ മരിച്ചവർ
യൂറോപ്യൻ സൊസൈറ്റി ഓഫ് ഗൈനക്കോളജിക്കൽ ഓങ്കോളജി
യൂറോപ്യൻ സൊസൈറ്റി ഓഫ് ഗൈനക്കോളജിക്കൽ ഓങ്കോളജി (ഇഎസ്ജിഒ) ഗൈനക്കോളജിക്കൽ ക്യാൻസറുകളുടെ പഠനം, പ്രതിരോധം, ചികിത്സ, പരിചരണം എന്നിവയിൽ വൈദഗ്ധ്യമുള്ള ആരോഗ്യ പരിപാലന വിദഗ്ധരുടെയും ഗവേഷകരുടെയും യൂറോപ്പിലെ വ്യാപകമായ ഒരു സൊസൈറ്റിയാണ്. ലോകമെമ്പാടുമായി 2,600-ലധികം അംഗങ്ങളുള്ള സൊസൈറ്റി 1983ൽ ഇറ്റലിയിലെ വെനീസിൽ സ്ഥാപിതമായി.
ദൗത്യം
"പ്രതിരോധം, ഗവേഷണം, പരിചരണം, വിദ്യാഭ്യാസം എന്നിവയിലെ മികവുകളിലൂടെ ഗൈനക്കോളജിക്കൽ ക്യാൻസറുള്ള സ്ത്രീകളുടെ ആരോഗ്യവും ക്ഷേമവും മെച്ചപ്പെടുത്താൻ ഇഎസ്ജിഒ ശ്രമിക്കുന്നു."
പ്രവർത്തനങ്ങൾ
ഇഎസ്ജിഒ യുടെ വാർഷിക കോൺഫറൻസ് പതിവായി 1,500-ലധികം പങ്കാളികളെ ആകർഷിക്കുന്നു, കൂടാതെ ഗൈനക്കോളജിക്കൽ ഓങ്കോളജി മേഖലയിൽ ഏർപ്പെട്ടിരിക്കുന്ന യൂറോപ്യൻ ഹെൽത്ത് കെയർ പ്രൊഫഷണലുകളെയും ഗവേഷകരെയും ഗൈനക്കോളജിക്കൽ ക്യാൻസറിന്റെ ചികിത്സയും പരിചരണവുമായി ബന്ധപ്പെട്ട പുതിയ മെഡിക്കൽ, ശാസ്ത്രീയ പഠനങ്ങൾ നെറ്റ്‌വർക്ക് ചെയ്യാനും ചർച്ച ചെയ്യാനും ചർച്ച ചെയ്യാനും പ്രചരിപ്പിക്കാനും പ്രാപ്തരാക്കുന്നു. ഇഎസ്ജിഒ അതിന്റെ കോൺഫറൻസുകൾക്ക് പുറമേ, വർഷം മുഴുവനും നിരവധി വിദ്യാഭ്യാസ പരിപാടികളും വർക്ക് ഷോപ്പുകളും മീറ്റിംഗുകളും സംഘടിപ്പിക്കുകയും അതിന്റെ അംഗങ്ങൾക്ക് യാത്രാ ഗ്രാന്റുകൾ നൽകുകയും ചെയ്യുന്നു.
പ്രസക്തമായ ആരോഗ്യ വിദഗ്ധരുടെ ഉപയോഗത്തിനായി വീഡിയോകൾ, ഡിവിഡികൾ, വെബ്‌കാസ്റ്റ് പ്രഭാഷണങ്ങൾ എന്നിവ പോലുള്ള വിദ്യാഭ്യാസ ഉപകരണങ്ങൾ വികസിപ്പിക്കുന്നതിലും ഇഎസ്ജിഒ സജീവമാണ്.
ഇഎസ്ജിഒ നെറ്റ്‌വർക്കുകൾ
നിലവിൽ, ഇഎസ്ജിഒ യ്ക്ക് 1) യൂറോപ്യൻ നെറ്റ്‌വർക്ക് ഓഫ് ഗൈനക്കോളജിക്കൽ ഓങ്കോളജിക്കൽ ട്രയൽ ഗ്രൂപ്പ്സ് (ENGOT), 2) യൂറോപ്യൻ നെറ്റ്‌വർക്ക് ഓഫ് യംഗ് ഗൈനക്കോളജിക്കൽ ഓങ്കോളജിസ്റ്റ്സ് (ENYGO), 3) യൂറോപ്യൻ നെറ്റ്‌വർക്ക് ഓഫ് ഗൈനക്കോളജിക്കൽ കാൻസർ അഡ്വക്കസി ഗ്രൂപ്പ്സ് (ENGAGe), 4) യൂറോപ്യൻ നെറ്റ്‌വർക്ക് ഓഫ് ഇൻ്റുവിജൽ ട്രീറ്റ്മെൻ്റ് ഇൻ എൻഡോമെട്രിയൽ കാൻസർ (ENITEC), കൂടാതെ 5) അർബുദം, വന്ധ്യത, ഗർഭം എന്നിവയെക്കുറിച്ചുള്ള അന്താരാഷ്ട്ര നെറ്റ്‌വർക്ക് ആയ ഇൻ്റർനാഷണൽ നെറ്റ്വർക്ക് ഓൺ കാൻസർ, ഇൻഫെർട്ടിലിറ്റി ആൻഡ് പ്രെഗ്നൻസി തുടങ്ങി നിരവധി നെറ്റ്‌വർക്കുകൾ ഉണ്ട്. ഇഎസ്ജിഒ യുടെ അവിഭാജ്യ ഘടകമായ യൂറോപ്യൻ നെറ്റ്‌വർക്ക് ഓഫ് ഗൈനക്കോളജിക്കൽ ഓങ്കോളജിക്കൽ ട്രയൽ ഗ്രൂപ്പുകൾ (ENGOT), യൂറോപ്പിലുടനീളം ഗൈനക്കോളജിക്കൽ ക്യാൻസറുള്ള രോഗികളിൽ ക്ലിനിക്കൽ പരീക്ഷണങ്ങൾ ഏകോപിപ്പിക്കുന്നതിനും പ്രോത്സാഹിപ്പിക്കുന്നതിനും സജീവമാണ്.
പരിശീലനവും അംഗീകാരവും
ഇഎസ്ജിഒ യുടെ ഗൈനക്കോളജിക്കൽ ഓങ്കോളജി പരിശീലനവും അക്രഡിറ്റേഷൻ പ്രോഗ്രാമുകളും നിരവധി യൂറോപ്യൻ രാജ്യങ്ങളിൽ അംഗീകൃത മാനദണ്ഡങ്ങളായി മാറിയിരിക്കുന്നു.
ജേണൽ
ഇഎസ്ജിഒ യുടെ പിയർ-റിവ്യൂഡ് ഔദ്യോഗിക മെഡിക്കൽ ജേണൽ, ഗൈനക്കോളജിക്കൽ കാൻസർ ഇന്റർനാഷണൽ ജേണൽ (IJGC), വർഷം തോറും ഒമ്പത് തവണ പ്രസിദ്ധീകരിക്കുന്നു, ഇതിൽ ഗൈനക്കോളജിക്കൽ ക്യാൻസറുമായി ബന്ധപ്പെട്ട പരീക്ഷണ പഠനങ്ങൾ, കീമോതെറാപ്പി, റേഡിയോ തെറാപ്പി, ഡയഗ്നോസ്റ്റിക് ടെക്നിക്കുകൾ, പാത്തോളജി എപ്പിഡെമിയോളജി, സർജറി എന്നിവയുമായി ബന്ധപ്പെട്ട ഗവേഷണങ്ങൾ ഉൾക്കൊള്ളുന്നു.
പ്രൊഫ. ഡോ. പെഡ്രോ റാമിറസ്, എംഡിയാണ് നിലവിലെ ചീഫ് എഡിറ്റർ.
പുറംകണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
പവിഴമുത്ത് (ചലച്ചിത്രം)
1980 ലെ മലയാളം ചിത്രമാണ് പവിഴമുത്ത്. ഹരി പോത്തൻ നിർമ്മിച്ച് ജേസി സംവിധാനം ചെയ്ത ചിത്രമാണിത്.. ചിത്രത്തിൽ ശങ്കരടി, ബഹാദൂർ, കെ ആർ വിജയ, എം ജി സോമൻ എന്നിവർ അഭിനയിക്കുന്നു. ജി ദേവരാജന്റെ സംഗീത സ്കോറാണ് ചിത്രത്തിലുള്ളത്.
ഗാനങ്ങൾ
കവാലം നാരായണ പണിക്കറുടെ വരികൾക്കൊപ്പം ജി. ദേവരാജനാണ് സംഗീതം.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:കാവാലം നാരായണപ്പണിക്കരുടെ ഗാനങ്ങൾ വർഗ്ഗം:കാവാലം -ദേവരാജൻ ഗാനങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
ഷെർലക്ക് (ടെലിവിഷൻ പരമ്പര)
പുറംകണ്ണികൾ
വർഗ്ഗം:ബ്രിട്ടീഷ് ടെലിവിഷൻ പരമ്പരകൾ വർഗ്ഗം:കുറ്റാന്വേഷണം വർഗ്ഗം:ഷെർലക് ഹോംസ്
വിശിഷ്ടസേവാ മെഡൽ
ഇന്ത്യയിലെ സായുധസേനാംഗങ്ങൾക്ക് അവരുടെ വിശിഷ്ടസേവനത്തിനുള്ള പാരിതോഷികമായി ഇന്ത്യൻ രാഷ്ട്രപതി നൽകുന്ന പുരസ്കാരമാണ് വിശിഷ്ട സേവാ മെഡൽ  അഥവാ VSM.
മരണാനന്തരമായും ഈ മെഡൽ നൽകാറുണ്ട്. ഈ മെഡൽ ലഭിക്കുന്ന ജവാന് തങ്ങളുടെ പേരിന്റെ കൂടെ VSM എന്ന് ചേർക്കാൻ അധികാരമുണ്ട്.
രൂപീകരണം
1960 ജനുവരി 26-നാണ് ഇത് രൂപീകൃതമായത്. . വിശിഷ്ടസേവാ മെഡൽ ക്ലാസ്-I, വിശിഷ്ടസേവാ മെഡൽ ക്ലാസ്-II, വിശിഷ്ടസേവാ മെഡൽ ക്ലാസ്-III എന്നിങ്ങനെ മൂന്ന് മെഡലുകളാണ് അന്ന് രൂപീകരിച്ചത്. പിന്നീട് 1967 ജനുവരി 27-ന് വിശിഷ്ടസേവാ മെഡൽ ക്ലാസ്-I നെ പരമവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-II നെ അതിവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-III നെ വിശിഷ്ട സേവാ മെഡൽ എന്നും പുനർനാമകരണം ചെയ്യുകയുണ്ടായി.
അവലംബം
വർഗ്ഗം:ഇന്ത്യയിലെ സൈനിക ബഹുമതികൾ
ദത്തുപുത്രൻ
1970- ൽ റിലീസ് ചെയ്ത മലയാളചലച്ചിത്രം ദത്തുപുത്രൻ. ഈ ചിത്രം എക്സെൽ പ്രൊഡക്ഷനു വേണ്ടി എം. കുഞ്ചാക്കോ തന്നെ സംവിധാനം ചെയ്തു നിർമിച്ചു.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ
മുതുകാട്
കോഴിക്കോട് ജില്ലയിലെ പേരാമ്പ്ര താലൂക്കിലുള്ള ഒരു പ്രദേശമാണ് മുതുകാട്.
ക്വാർട്ട്സ്
വിവിധതരം ക്വാർട്ട്സുകളുണ്ട്. ഇതിൽ പലതും വളരെ മൂല്യമുള്ള രത്നക്കല്ലുകളാണ്. യൂറോപ്പിലും മദ്ധ്യപൂർവ്വദേശത്തും പലതരം ക്വാർട്ട്സ് പുരാതന കാലം മുതൽ ആഭരണങ്ങളും കൊത്തുപണികളും ഉണ്ടാക്കാൻ ഉപയോഗിക്കുന്നുണ്ട്.
ജർമൻ ഭാഷയിലെ "ക്വാർസ്" എന്ന വാക്കിൽ നിന്നും മിഡിൽ ഹൈ ജർമൻ "ട്വാർക്" എന്ന വാക്കിൽ നിന്നുമാവണം ക്വാർട്ട്സ് എന്ന പദത്തിന്റെ ഉൽപ്പത്തി.
പുറത്തേയ്ക്കുള്ള കണ്ണികൾ
വർഗ്ഗം:ക്വാർട്ട്സ് ഇനങ്ങൾ
നഗുമോമുഗനലേനി
ത്യാഗരാജസ്വാമികൾ ആഭേരിരാഗത്തിൽ ചിട്ടപ്പെടുത്തിയ ഒരു കൃതിയാണ് നഗുമോമുഗനലേനി .
പല്ലവി
നഗുമോമുഗനലേനി നാജാലി തെലിസി നന്നുബ്രോവരാദാ ശ്രീരഘുവരനീ
അനുപല്ലവി
നഗരാജധര നീദു പരിവാരുലെല്ല ഒഗിബോധന ജേസേവാരലുഗാരേ ഇടുലുണ്ഡുദുരേ നീ
ചരണം
ഖഗരാജു നീയാനതിവിനി വേഗചനലേഡോ ഗഗനാനികിലകു ബഹുദൂരംബനിനാഡോ ജഗമേലേ പരമാത്മ എവരിതോ മൊരലിഡുദു വഗജൂപകു താളനുനന്നേലു കോരാ ത്യാഗരാജനുത നീ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ആഭേരിരാഗത്തിൽ ചിട്ടപ്പെടുത്തിയ കൃതികൾ
ഡിഗ്രി
ഡിഗ്രി എന്ന വാക്കിനാൽ വിവക്ഷിക്കാവുന്ന നിരവധി കര്യങ്ങളുണ്ട്
മരമീടൻ
കാസർഗോഡ് ജില്ലയിൽ തുള്ളലിനോടൊത്ത് അവതരിപ്പിക്കുന്ന ഒരു കഥാപാത്രമാണ് മരമീടൻ. ദീർഘനേരം തുള്ളുന്നതിനിടയിൽ തുള്ളൽക്കാരനു വിശ്രമത്തിനും തുള്ളലിനു കണ്ണു കൊള്ളാതിരിക്കാനും വേണ്ടിയാണ് മരമീടൻ രംഗത്തുവരുന്നത് എന്നതാണ് സങ്കല്പം. തുള്ളൽ സംഘത്തിലെ ഒരംഗം തന്നെയാണ് മരമീടൻ എന്ന കഥാപാത്രത്തെ അവതരിപ്പിക്കുന്നത്. മരം കൊണ്ട് നിർമ്മിച്ച മുഖമാണ് മരമീട്. ഇതിന് കുരങ്ങിന്റെയോ മറ്റോ രൂപമായിരിക്കും ഉണ്ടാകുക. ഇത് മുഖത്ത് കെട്ടുന്നതോടോപ്പം തന്നെ അരയിൽ ഒരു തുണി കോത്തുടുക്കുകയും ചെയ്യുന്നു. കൂടാതെ അരയിൽ മാവിന്റെയോ മറ്റോ തൂപ്പ് (ഇലകളുടെ കൂട്ടം) കെട്ടി ഞാത്തുന്നു. ഒരു കൈയ്യിൽ വടിയും മറുകൈയിൽ തൂപ്പുമായാണ് മരമീടന്റെ രംഗപ്രവേശം. ഏതാണ്ട് തുള്ളൽ പകുതിയാകുമ്പോഴാണ് മരമീടൻ അരങ്ങിലേക്ക് വരുന്നത്.
റൂത് പോർട്ട്
ഒരു ഇംഗ്ലീഷ് അമേരിക്കൻ സാമ്പത്തിക ഭരണനിർവ്വാഹകയായ റൂത് പോർട്ട് (ജനനം: 1957) നിലവിൽ ആൽഫബറ്റ് ഇൻകിൻറെയും അതിന്റെ ഉപവിഭാഗമായ ഗൂഗിളിൻറെയും ചീഫ് ഫിനാൻഷ്യൽ ഓഫീസർ (സിഎഫ്ഒ), ആണ്. 2010 ജനുവരി മുതൽ മെയ് 2015 വരെ മോർഗാൻ സ്റ്റാൻലിയുടെ എക്സിക്യൂട്ടീവ് വൈസ് പ്രസിഡന്റും സി.എഫ്.ഒയുമായിരുന്നു പോർട്ട്.
ആദ്യകാല ജീവിതവും വിദ്യാഭ്യാസവും
പോർട്ട് ഇംഗ്ലണ്ടിലെ ചെഷയറിലെ സേലിൽ ഒരു യഹൂദ കുടുംബത്തിൽ ഡോ. ഡാൻ, ഫ്രീഡാ പോർട്ട് എന്നിവരുടെ മകളായി ജനിച്ചു. ചെറുപ്പത്തിൽത്തന്നെ പോർട്ട് മസാച്ചുസെറ്റ്സിലെ കേംബ്രിഡ്ജിലെത്തി. അവിടെ ഹാർവാർഡ് യൂണിവേഴ്സിറ്റിയിലെ ഫിസിക്സ് വിഭാഗത്തിൽ ഗവേഷകനായിരുന്നു പോർട്ടിൻറെ പിതാവ്. മൂന്നു വർഷത്തിനു ശേഷം കാലിഫോർണിയയിലെ പാലോ ആൾട്ടോയിലേയ്ക്ക് പിതാവ് കുടുംബത്തെ മാറ്റിയിരുന്നു. 26 വർഷം അദ്ദേഹം SLAC നാഷണൽ ആക്സിലറേറ്റർ ലബോറട്ടറിയിൽ പ്രവർത്തിച്ചു. പോർട്ട് സ്റ്റാൻഫോർഡ് യൂണിവേഴ്സിറ്റിയിൽ നിന്നും എക്കണോമിക്സ് ആന്റ് ഇന്റർനാഷണൽ റിലേഷൻസിൽ ബിരുദവും, ലണ്ടൻ സ്കൂൾ ഓഫ് ഇക്കണോമിക്സിൽ നിന്ന് ഇൻഡസ്ട്രിയൽ റിലേഷൻസിൽ മാസ്റ്റർ ബിരുദവും വാർട്ടൻ സ്കൂൾ ഓഫ് ദി യൂണിവേഴ്സിറ്റി ഓഫ് പെൻസിൽവാനിയയിൽ നിന്ന് എംബിഎയ്ക്ക് ഡിസ്റ്റിംഗ്ഷനൂം നേടി.
മോർഗൻ സ്റ്റാൻലി
1987-ൽ മോർഗൻ സ്റ്റാൻലിയിൽ അവർ തന്റെ ഔദ്യോഗികജീവിതം തുടങ്ങിയ റൂത് പോർട്ട്, 1993-ൽ മോർഗൻ സ്റ്റാൻലിയുടെ പ്രസിഡന്റ് റോബർട്ട് എഫ്. ഗ്രീൻഹില്ലിനെ പിന്തുടർന്ന് സ്മിത്ത് ബാർണിയിലേയ്ക്കു പോകുകയും 1996-ൽ മോർഗൻ സ്റ്റാൻലിയിൽത്തന്നെ തിരിച്ചെത്തുകയും ചെയ്തു. സി.എഫ്.ഒ ആയിരിക്കുന്നതിനു മുമ്പ്, 2003 സെപ്തംബർ മുതൽ 2009 ഡിസംബർ വരെ ഇൻവെസ്റ്റ്മെൻറ് ബാങ്കിങ്ങ് വൈസ് ചെയർമാനായി സേവനമനുഷ്ഠിച്ചു. 2006 സെപ്തംബർ മുതൽ 2009 ഡിസംബർ വരെ സാമ്പത്തിക സ്ഥാപനങ്ങളുടെ ഗ്രൂപ്പിൻറെ ഗ്ലോബൽ ഹെഡ് ആയിരുന്നു. മുമ്പ് ടെക്നോളജി ഇൻവെസ്റ്റ്മെൻറ് ബാങ്കിൻറെ സഹ-മേധാവിയായിരുന്നുകൊണ്ട് ലണ്ടനിൽ മോർഗൻ സ്റ്റാൻലിക്കുവേണ്ടി പ്രവർത്തിച്ചു. മോർഗൻ സ്റ്റാൻലിയിലെ ഒരു ബാങ്കർ ആണെങ്കിലും യൂറോപ്യൻ ഡെബ്റ്റ് ഫൈനാൻസിങ് സൃഷ്ടിച്ചുകൊണ്ട് 2000-ൽ ഡോട്ട്‌കോം കുമിളയെന്ന സാമ്പത്തിക പ്രതിസന്ധിയിൽപ്പെട്ട ആമസോണിനെ തകർച്ചയിൽ നിന്നു സംരക്ഷിച്ചതിൻറെ പേരിൽ അവർ ബഹുമാനിക്കപ്പെട്ടു. ഇൻറർനെറ്റ് ഇൻവെസ്റ്റ്മെന്റ് ബാങ്കിങ് ക്രേസ് സമയത്ത് അവരുടെ സാമ്പത്തിക പങ്കാളി പോർട്ടിൻറെ മൂന്നു കുട്ടികളുടെ ഗോഡ്മദറും കൂടിയായിരുന്ന മേരി മീക്കർ ആയിരുന്നു.
സാമ്പത്തിക പ്രതിസന്ധിയുടെ സമയത്ത്, പോർട്ട് മോർഗൻ സ്റ്റാൻലി ടീമിനെ നയിക്കുകയും അമേരിക്കൻ ഐക്യനാടുകളിലെ ട്രഷറിവകുപ്പിലെ ഫെന്നി മേ, ഫ്രെഡി മാക്, ന്യൂയോർക്ക് ഫെഡറൽ റിസർവ് ബാങ്ക് എന്നീ വ്യവസായസ്ഥാപനങ്ങളുടെ ഉപദേഷ്ടാവായി പ്രവർത്തിക്കുകയും അമേരിക്കൻ ഇന്റർനാഷണൽ ഗ്രൂപ്പിൻറെ ബഹുമാനം നേടിയെടുക്കുകയും ചെയ്തു. 2011-ൽ HBO ചലച്ചിത്രം ആയ 'റ്റൂ ബിഗ് റ്റു ഫെയിലിൽ ജെന്നിഫർ വാൻ ഡൈക് എന്ന അഭിനേത്രി റൂത്ത് പോറാട്ടിനെ അവതരിപ്പിച്ചിരുന്നു. മെയ് 2011-ൽ വാഷിംഗ്ടൺ ഡി. സിയിലെ അന്താരാഷ്ട്ര മോണിറ്ററി ഫണ്ടിന്റെ നേതൃത്വത്തിലുള്ള ബ്രെട്ടൺ വുഡ്സ് കമ്മിറ്റിയുടെ അതിഥിയായി പങ്കെടുത്തു. സാമ്പത്തിക പ്രതിസന്ധിയിലും സാമ്പത്തിക നിയമനിർമ്മാണത്തിലും, 2013-ൽ 'ട്രസ്റ്റ്' സാമ്പത്തിക തലത്തിലും സാമ്പത്തിക മേഖലയിലും ദാവോസിലെ വേൾഡ് എക്കണോമിക് ഫോറം രൂപപ്പെടുത്തുകയുണ്ടായി.
2013-ൽ പോർട്ട് അടുത്ത ട്രഷറി ഡെപ്യൂട്ടി സെക്രട്ടറിയായി പ്രസിഡണ്ട് ബറാക് ഒബാമ നാമനിർദ്ദേശം ചെയ്തു. മോർഗൻ സ്റ്റാൻലിയുടെ സാഹചര്യങ്ങൾ മെച്ചപ്പെടുത്തുന്നതിന്റെയും അന്നത്തെ ട്രഷറി സെക്രട്ടറി-നോമിനി ജാക്ക് ലൂവിന്റെ നിർണായകമായ സ്ഥിരീകരണ നടപടികളിലൂടെയാണ് പോർട്ട് തന്റെ പേര് പിൻവലിക്കാൻ വൈറ്റ്ഹൌസ് ഉദ്യോഗസ്ഥരെ സമീപിച്ചതായി പിന്നീട് ബ്ലൂംബർഗ് ന്യൂസും ന്യൂയോർക്ക് ടൈംസും റിപ്പോർട്ട് ചെയ്തു.
"ഹൗ റിമാർക്കബിൾ വുമൺ ലീഡ്" എന്ന മക്കിൻസി & കമ്പനി പഠനത്തിലാണ് പോർട്ടിന്റെ കരിയർ വിശകലനം ചെയ്തത്. "2014 ഓൾ-അമേരിക്ക എക്സിക്യൂട്ടീവ് ടീമിനായി" ഇൻസ്റ്റിറ്റ്യൂഷണൽ ഇൻവെസ്റ്റർ നടത്തിയ വോട്ടെടുപ്പിൽ "മികച്ച ധനകാര്യ സ്ഥാപനങ്ങളായ സിഎഫ്ഒ" ആയി അവർ തിരഞ്ഞെടുക്കപ്പെട്ടു.
ഗൂഗിൾ
2015 മെയ് 24 ന് പോർട്ട് ഗൂഗിളിന്റെ പുതിയ സിഎഫ്ഒ ആയി ചേരുമെന്ന് 2015 മാർച്ച് 24 ന് പ്രഖ്യാപിച്ചു. അവരുടെ നിയമന ഇടപാട് 70 മില്യൺ ഡോളറാണെന്ന് ബ്ലൂംബർഗ് ബിസിനസ് റിപ്പോർട്ട് ചെയ്തു. കമ്പനിയെ പുനഃ സംഘടിപ്പിച്ചും സാമ്പത്തിക അച്ചടക്കം അടിച്ചേൽപ്പിച്ചും ഗൂഗിളിന്റെ ഓഹരി വില ഉയർത്തിയതിന്റെ ബഹുമതി അവർ നേടി. "2018 ഓൾ അമേരിക്ക എക്സിക്യൂട്ടീവ് ടീമിനായി" ഇൻസ്റ്റിറ്റ്യൂഷണൽ ഇൻവെസ്റ്റേഴ്സ് "മികച്ച ഇന്റർനെറ്റ് സി‌എഫ്‌ഒ" ആയി തെരഞ്ഞെടുക്കപ്പെട്ടു. 2016 ഒക്ടോബർ 19 ന് കാലിഫോർണിയയിലെ ഡാന പോയിന്റിൽ നടന്ന ഫോർച്യൂൺ മോസ്റ്റ് പവർഫുൾ വനിതാ ഉച്ചകോടിയിൽ ആൽഫബെറ്റ് ഇങ്കിന്റെയും ഗൂഗിളിന്റെയും സി.എഫ്.ഒ. ആയി പോർട്ട് സംസാരിച്ചു. ഗൂഗിളിൽ, ഫിനാൻസിനുപുറമെ, ബിസിനസ് ഓപ്പറേഷൻസ്, "പീപ്പിൾ ഓപ്‌സ്", ഗൂഗിളിന്റെ മാനവ വിഭവശേഷി പ്രവർത്തനം, റിയൽ എസ്റ്റേറ്റ്, വർക്ക് പ്ലേസ് സേവനങ്ങൾ എന്നിവ റിപ്പോർട്ടുചെയ്യുന്നു. 2018-ൽ 47 മില്യൺ ഡോളറും 2017-ൽ 688,000 ഡോളറും 2016-ൽ 39 മില്യൺ ഡോളറും അവർക്ക് നൽകി.
അവലംബം
വർഗ്ഗം:1957-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ദി ഗിൽഡഡ് കേജ് (എവ്‌ലിൻ ഡി മോർഗൻ പെയിന്റിംഗ്)
1919-ൽ എവ്‌ലിൻ ഡി മോർഗൻ ചിത്രീകരിച്ച ഓയിൽ പെയിന്റിംഗാണ് ദി ഗിൽഡഡ് കേജ്. മരണത്തിന് മുമ്പുള്ള വർഷാവസാനം ചിത്രീകരിച്ച അവരുടെ അവസാന ചിത്രമായിരുന്നു ഇത്. പെയിന്റിംഗിൽ ഒരു സ്ത്രീ ഒരു ജാലകത്തിലൂടെ നോക്കുന്നു. ഒരു കൂട്ടം നർത്തകരെയും സംഗീതജ്ഞരെയും കാണുമ്പോൾ ആകാംക്ഷയുടെ ആംഗ്യത്തോടെ അവരുടെ കൈ നീട്ടുന്നു. കുഞ്ഞിനെ പിടിച്ച് നൃത്തം ചെയ്യുന്ന ഒരു സ്ത്രീയാണ് യാത്രാ സംഘത്തിലെ പ്രധാന വ്യക്തി. ഈ രംഗം മാതൃപരമായ കടമയെയും പ്രതിനിധീകരിക്കുന്നുവെന്ന് സൂചിപ്പിക്കുന്നു. തകർന്ന ആഭരണങ്ങളും ഒരു പുസ്തകവും തറയിൽ കിടന്നു.
നർത്തകർ പക്ഷികളെപ്പോലെ ചുറ്റിലും സ്വതന്ത്രമായി ഉയരുന്നു. ഇത് സ്ത്രീയുടെ പ്രായംചെന്ന സംക്ഷുബ്‌ധമായ ഭർത്താവിന് സമീപം തൂക്കിയിട്ടിരിക്കുന്ന സ്വർണ്ണ കൂട്ടിൽ ബന്ദിയാക്കിയ പക്ഷിയോട് തികച്ചും വ്യത്യസ്തമാണ്.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:എവ്‌ലിൻ ഡി മോർഗൻ ചിത്രീകരിച്ച ചിത്രങ്ങൾ
എൻ.ഡി.കൃഷ്ണനുണ്ണി
അക്ഷരശ്ലോകചക്രവർത്തി എന്ന് അറിയപ്പെട്ടിരുന്ന എൻ.ഡി. കൃഷ്ണനുണ്ണി, ശ്ലോകങ്ങൾ നല്ല ലയത്തോടെ ചൊല്ലുന്ന വിദഗ്ദ്ധൻ ആയിരുന്നു. എന്നു മാത്രമല്ല അദ്ദേഹത്തിനു മറ്റു പല യോഗ്യതകളും കൂടി ഉണ്ടായിരുന്നു. ഭക്തിയും വിഭക്തിയും ഒത്തിണങ്ങിയ കവി എന്ന ഖ്യാതി നേടിയിരുന്നു. ഗുരുവായൂർ ദേവസ്വത്തിനു വേണ്ടി നാരായണീയം വ്യാഖ്യാനിച്ച നാലു പണ്ഡിതന്മാരിൽ ഒരാൾ എന്ന വിശേഷയോഗ്യതയും ഉണ്ടായിരുന്നു."
വർഗ്ഗം:സംസ്കൃതപണ്ഡിതർ വർഗ്ഗം:1908-ൽ ജനിച്ചവർ വർഗ്ഗം:ഒക്ടോബർ 25-ന് ജനിച്ചവർ വർഗ്ഗം:ഏപ്രിൽ 12-ന് മരിച്ചവർ വർഗ്ഗം:1998-ൽ മരിച്ചവർ
ഒസ്മാനിയ മെഡിക്കൽ കോളേജ്
ഇന്ത്യയിലെ തെലങ്കാനയിലെ ഹൈദരാബാദിലെ ഒരു മെഡിക്കൽ കോളേജാണ് ഒസ്മാനിയ മെഡിക്കൽ കോളേജ്. ഹൈദരാബാദ് മെഡിക്കൽ സ്കൂൾ എന്നുമറിയപ്പെടുന്നു. 1846 ൽ ഹൈദരാബാദിലെയും ബെരാർ പ്രവിശ്യയിലെയും അഞ്ചാമത്തെ നിസാം അഫ്സൽ ഉദ് ദൗള, ആസാഫ് ജാ V ആണിത് സ്ഥാപിച്ചത്. ഈ കോളേജ് ആരംഭത്തിൽ ഒസ്മാനിയ സർവകലാശാലയുമായി അഫിലിയേറ്റ് ചെയ്തിരുന്നു. ഇപ്പോൾ ഇത് കലോജി നാരായണ റാവു യൂണിവേഴ്സിറ്റി ഓഫ് ഹെൽത്ത് സയൻസസ്, ഒസ്മാനിയ ജനറൽ ആശുപത്രി എന്നിവയുമായി അഫിലിയേറ്റ് ചെയ്തിരിക്കുന്നു. 1919 ൽ ഒസ്മാനിയ യൂണിവേഴ്സിറ്റി സ്ഥാപിതമായ ശേഷം ഹൈദരാബാദിലെ ഏഴാമത്തെ നിസാം മിർ ഉസ്മാൻ അലി ഖാന് ശേഷം സ്കൂളിനെ ഒസ്മാനിയ മെഡിക്കൽ കോളേജ് എന്ന് പുനർനാമകരണം ചെയ്തു.
ചരിത്രം
അന്നത്തെ ഹൈദരാബാദ് മെഡിക്കൽ സ്കൂളിന്റെ പ്രിൻസിപ്പൽ ഡോ. എഡ്വേഡ് ലോറി അനസ്തേഷ്യയെക്കുറിച്ച് അഫ്സൽ ഗുഞ്ച് ഹോസ്പിറ്റലിൽ (ഇപ്പോൾ ഒസ്മാനിയ ജനറൽ ആശുപത്രി) നിരവധി പരീക്ഷണങ്ങൾ നടത്തി (ഹൈദരാബാദ് ക്ലോറോഫോം കമ്മീഷൻ) ലോകത്തിലെ ആദ്യത്തെ വനിതാ അനസ്‌തേഷ്യോളജിസ്റ്റ് ഡോ. രൂപ ബായ് ഫർദൂൺജി 1889 ൽ ഇവിടെ നിന്ന് ബിരുദം നേടി.
പുറംകണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
പ്ലാസിബോ പ്രതിഭാസം
രോഗത്തിനോ മറ്റ് ശാരീരികവൈഷമ്യങ്ങൾക്കോ ശരിയായ ചികിത്സയ്ക്ക് പകരം ചികിത്സയെ അനുസ്മരിപ്പിക്കുന്ന തരത്തിലുള്ള സമ്പ്രദായങ്ങൾ ചെയ്ത് രോഗിയെ കബളിപ്പിക്കുന്നതിനെയാണ് പ്ലാസിബോ എന്ന് പറയുന്നത്. ചില സാഹചര്യങ്ങളിലെങ്കിലും ഇത്തരം ചികിത്സയിലൂടെ രോഗിക്ക് രോഗം ഭേദമായതായി അനുഭവപ്പെടുകയോ, യഥാർത്ഥത്തിലുള്ള രോഗസൗഖ്യം ലഭിക്കുകയോ ചെയ്യുന്നതിനെ പ്ലാസിബോ പ്രതിഭാസം എന്നും പറയുന്നു. രോഗിക്ക് ചികിത്സയിലും ചികിത്സകനിലുമുള്ള വിശ്വാസം, ചികിത്സകന്റെ നല്ല പെരുമാറ്റം എന്നിവ പ്ലാസിബോ പ്രഭാവത്തെ വർധിപ്പിക്കുന്ന ഘടകങ്ങളാണ്.
ഇത്തരം ചികിത്സ കൊണ്ട് ഫലമില്ലെങ്കിൽ തന്നെയും ഫലമുണ്ടായെന്ന് പറയാനുള്ള പ്രവണത അത്തരം ആളുകളിൽ കാണും. തങ്ങളുടെ ചികിത്സയെപ്പറ്റി അമിതമായ അവകാശവാദം ഉന്നയിക്കുന്നവരാണ് വ്യാജചികിത്സകർ. കഴിക്കുന്ന മരുന്ന് ഫലിക്കുമെന്ന വിശ്വാസമുണ്ടെങ്കിൽ രോഗശമനം സംഭവിക്കുന്നു എന്ന തോന്നൽ ഉണ്ടാക്കുന്നു. രോഗത്തിനെതിരായ ശരീരത്തിന്റെ പ്രതിരോധം ഊർജ്ജിതപ്പെടുത്തുക വഴി ചിലരിൽ ചില രോഗങ്ങൾ കുറയാനിടയുണ്ട്. എന്നാൽ മാരകരോഗങ്ങളിൽ (ന്യൂമോണിയ, കാൻസർ, എയ്ഡ്‌സ്, ലിവർ സിറോസിസ് തുടങ്ങിയവ) മാറ്റമുണ്ടാകില്ല.
പല രോഗങ്ങളും ചികിത്സയൊന്നുമില്ലാതെ മാറുന്നവയാണ്. നമ്മുടെ ശരീരത്തിന് സ്വാഭാവിക പ്രതിരോധശക്തിയുണ്ട്. പല മാരകരോഗങ്ങൾക്കും ദീർഘമായി അനുഭവിക്കുന്ന രോഗങ്ങൾക്കും സ്വാഭാവിക ഏറ്റക്കുറച്ചിലുകൾ ഉണ്ടാകാറുണ്ട്. അതിനെ പലരും രോഗശമനമായി തെറ്റിദ്ധരിക്കുന്നു.
വർഗ്ഗം:വൈദ്യഗവേഷണം
കമൽ കിഷോർ ഗോയങ്ക
വ്യാസ സമ്മാന ജേതാവായ ഹിന്ദി സാഹിത്യ നിരൂപകനാണ് കമൽ കിഷോർ ഗോയങ്ക.
മാള ജൂതപ്പള്ളി
ഇന്ത്യയിലെ ഏറ്റവും പഴയ ജൂത ദേവാലയമാണ് മാള ജൂതപ്പള്ളി. തൃശ്ശൂർ ജില്ലയിലെ മാളയിലാണ് ഇത് സ്ഥിതി ചെയ്യുന്നത്. മാള പഞ്ചായത്തിന്റെ നിയന്ത്രണത്തിലാണ് ഇപ്പോൾ ഈ കെട്ടിടം. ആരാധന നടക്കാത്ത ഈ കെട്ടിടത്തിനുള്ളിൽ ആരാധനാ സംബന്ധിയായ വസ്തുക്കൾ ഒന്നുമില്ല. മലബാർ ജൂതന്മാരാണ് ഇത് നിർമിച്ചത്.
ചരിത്രം
കൊച്ചി രാജാവ് ദാനം നൽകിയ മരമുപയോഗിച്ച് ജോസഫ് റബ്ബാൻ എന്നയാളാണ് പതിനൊന്നാം നൂറ്റാണ്ടിൽ ഈ സിനഗോഗ് നിർമിച്ചത് എന്നാണ് ഒരു വാദഗതി. ഈ കെട്ടിടം പതിനൊന്നാം നൂറ്റാണ്ടിൽ തന്നെ നശിപ്പിക്കുകയും 1400-ൽ പുതിയൊരു കെട്ടിടം നിർമ്മിക്കുകയും ഇത് 1792-ൽ പുതുക്കിപ്പണിയുകയുമായിരുന്നു. ചരിത്രപരമായ തെളിവുകൾ വച്ചുനോക്കിയാൽ ഈ സിനഗോഗ് 1597-ലാണ് നിർമിച്ചത്. സിനഗോഗ് നിൽക്കുന്ന സ്ഥലത്തിന്റെ പേരായ '"മാള" ഒരുപക്ഷേ "അഭയാർ‌ത്ഥികളുടെ കേന്ദ്രം" എന്നർത്ഥം വരുന്ന "മാൽ-അഹ" എന്ന പദത്തിൽ നിന്ന് നിഷ്പന്നമായതാകാം. രണ്ടാം ആംഗ്ലോ മൈസൂർ യുദ്ധസമയത്ത് ടിപ്പു സുൽത്താൻ ഇ സിനഗോഗ് ആക്രമിക്കുകയുണ്ടായി. മാളയിലെ ജൂതസമൂഹം ഇസ്രായേലിലേയ്ക്ക് കുടിയേറാൻ തുടങ്ങിയപ്പോൾ ഈ കെട്ടിടം മാള ഗ്രാമ പഞ്ചായത്തിന് കൈമാറുകയായിരുന്നു. 1954 ഡിസംബർ 20-നാണ് കൈമാറ്റം നടന്നത്. പഞ്ചായത്ത് ഇത് ഒരു ഹാളായി ഉപയോഗിച്ചിരുന്നു. സിനഗോഗിനൊപ്പമുള്ള സെമിത്തേരി 1955 ഏപ്രിൽ 1-ന് ഗ്രാമ പഞ്ചായത്തിന്റെ കൈവശമായി.
അവലംബം
വർഗ്ഗം:തൃശ്ശൂർ ജില്ലയുടെ ചരിത്രം വർഗ്ഗം:ഇന്ത്യയിലെ ജൂതപ്പള്ളികൾ വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
ജാവ (സോഫ്റ്റ്‌വെയർ പ്ലാറ്റ്‌ഫോം)
സൺ മൈക്രോസിസ്റ്റംസിലെ ജെയിംസ് ഗോസ്ലിംഗ് വികസിപ്പിച്ച കമ്പ്യൂട്ടർ സോഫ്റ്റ്വെയറിന്റെയും സ്പെസിഫിക്കേഷനുകളുടെയും ഒരു കൂട്ടമാണ് ജാവ(സോഫ്റ്റ്‌വെയർ പ്ലാറ്റ്‌ഫോം), ഇത് പിന്നീട് ഒറാക്കിൾ കോർപ്പറേഷൻ ഏറ്റെടുത്തു, ഇത് ആപ്ലിക്കേഷൻ സോഫ്റ്റ്വെയർ വികസിപ്പിക്കുന്നതിനും ക്രോസ്-പ്ലാറ്റ്ഫോം കമ്പ്യൂട്ടിംഗ് പരിതസ്ഥിതിയിൽ വിന്യസിക്കുന്നതിനുമുള്ള ഒരു സംവിധാനം നൽകുന്നു. എംബഡഡ് ഉപകരണങ്ങളും മൊബൈൽ ഫോണുകളും മുതൽ എന്റർപ്രൈസ് സെർവറുകളും സൂപ്പർ കമ്പ്യൂട്ടറുകളും വരെയുള്ള വൈവിധ്യമാർന്ന കമ്പ്യൂട്ടിംഗ് പ്ലാറ്റ്‌ഫോമുകളിൽ ജാവ ഉപയോഗിക്കുന്നു. സ്വതന്ത്ര ജാവ ആപ്ലിക്കേഷനുകളേക്കാൾ സാധാരണമല്ലാത്ത ജാവ ആപ്‌ലെറ്റുകൾ, എച്ച്ടിഎംഎൽ പേജുകളിൽ ഉൾച്ചേർക്കുന്നതിലൂടെ നേറ്റീവ് ആപ്ലിക്കേഷനുകളുടെ നിരവധി സവിശേഷതകൾ നൽകുന്നതിന് സുരക്ഷിതവും സാൻഡ്‌ബോക്‌സ് ചെയ്‌തതുമായ പരിതസ്ഥിതികളിലാണ് ഇവ സാധാരണയായി പ്രവർത്തിക്കുന്നത്.
ജാവ പ്രോഗ്രാമിംഗ് ഭാഷയിൽ എഴുതുന്നത് ഒരു ജാവ വെർച്വൽ മെഷീനിൽ (ജെവിഎം) ബൈറ്റ് കോഡായി വിന്യസിക്കുന്ന കോഡ് നിർമ്മിക്കുന്നതിനുള്ള പ്രാഥമിക മാർഗമാണ്; അഡ, ജാവാസ്ക്രിപ്റ്റ്, പൈത്തൺ, റൂബി എന്നിവയുൾപ്പെടെ മറ്റ് ഭാഷകൾക്കും ബൈറ്റ് കോഡ് കംപൈലറുകൾ ലഭ്യമാണ്. കൂടാതെ, ക്ലോജർ, ഗ്രൂവി, സ്കാല എന്നിവയുൾപ്പെടെ നിരവധി ഭാഷകൾ ജെവിഎമ്മിൽ പ്രാദേശികമായി പ്രവർത്തിക്കാൻ രൂപകൽപ്പന ചെയ്തിട്ടുണ്ട്. ജാവയുടെ വാക്യഘടന(syntax) സി, സി++ എന്നിവയിൽ നിന്ന് വൻതോതിൽ കടമെടുക്കുന്നു, എന്നാൽ ഒബ്‌ജക്‌റ്റ്-ഓറിയന്റഡ് ഫീച്ചറുകൾക്ക് വേണ്ടി സ്‌മോൾടോക്ക്, ഒബ്ജക്ടീവ്-സി എന്നിവയെ മാതൃകയാക്കിയിരിക്കുന്നു. പോയിന്ററുകൾ പോലെയുള്ള ചില ലോ-ലെവൽ നിർമ്മിതികൾ ജാവ ഒഴിവാക്കുന്നു, കൂടാതെ ഒബ്‌ജക്‌റ്റുകൾ ഹീപ്പിൽ അലോക്കേറ്റ് ചെയ്‌തിരിക്കുന്ന വളരെ ലളിതമായ മെമ്മറി മോഡലുമുണ്ട് (ചില നിർവ്വഹണങ്ങൾ ഉദാ. നിലവിൽ ഒറാക്കിൾ പിന്തുണയ്‌ക്കുന്നവയെല്ലാം, പകരം സ്‌റ്റാക്കിൽ അലോക്കേറ്റ് ചെയ്യാൻ എസ്‌കേപ്പ് അനാലിസിസ് ഒപ്റ്റിമൈസേഷൻ ഉപയോഗിക്കാം) കൂടാതെ എല്ലാ വേരിയബിളുകളും ഒബ്ജക്റ്റ് ടൈപ്പ്സ് റഫറൻസുകളാണ്. ജെവിഎം (JVM) നടത്തുന്ന സംയോജിത ഓട്ടോമാറ്റിക് ഗാർബേജ് കളക്ഷനിലൂടെയാണ് മെമ്മറി മാനേജ്മെന്റ് കൈകാര്യം ചെയ്യുന്നത്.
2006 നവംബർ 13-ന്, സൺ മൈക്രോസിസ്റ്റംസ് അതിന്റെ ജാവയുടെ ഭൂരിഭാഗവും ഗ്നൂ ജനറൽ പബ്ലിക് ലൈസൻസിന് (GPL) കീഴിൽ ലഭ്യമാക്കി.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടിംഗ് പ്ലാറ്റ്ഫോമുകൾ
ബ്ലാക്ക് നൈറ്റ്സ് ടാങ്കോ
ബ്ലാക്ക് നൈറ്റ്സ് ടാങ്കോ (മെക്സിക്കൻ പ്രതിരോധം, കെവിറ്റ്സ്-ട്രാജ്കോവിക്ക് പ്രതിരോധം എന്നിങ്ങനെയും അറിയപെടുന്നു) എന്ന ചെസ്സിലെ പ്രാരംഭനീക്കം തുടങ്ങുന്നത് ഇങ്ങനെയാണ്:
അടിയേരിമഠം ദേവീക്ഷേത്രം
തെയ്യങ്ങളുടെ തറവാടാണ് അടിയേരിമഠം. കളിയാട്ടമാണ് ഇവിടെ പ്രധാനം. ഉച്ചിട്ട ഭഗവതി, ഭൈരവന് , കുട്ടിച്ചാത്തൻ ,കരുവാള് ഭഗവതി , ഗുളികൻ , രക്തചാമുണ്ടി , തേവര് ചാത്തൻ , മൂവാളം കുഴി ചാമുണ്ടി , ഘണ്ടാകര്ണ്ണൻ  എന്നീ തെയ്യങ്ങൾ  5 വര്ഷത്തില്  ഒരിക്കല് ഇവിടെ  കെട്ടിയാടിക്കുന്നു.
സഞ്ജീവനി സേവാ പദ്ധതി, ഗോദാനപദ്ധതി , വിദ്യാഭ്യാസ സഹായ പദ്ധതി, ചികിത്സാ സഹായ പദ്ധതി തുടങ്ങിയ സേവന പദ്ധതികളും ആദ്ധ്യാത്മിക പഠന ക്ലാസ്, നിരവധി പുരുഷ വനിതാ സ്വയംസഹായ സംഘങ്ങൾ തുടങ്ങിയവ ഇവിടെ പ്രവർത്തിക്കുന്നു.
ആർ. കരുണാകരൻ
കൊട്ടാരക്കര ഇടക്കിടം ഗ്രാമത്തിൽ 1927 ൽ ജനിച്ചു. അച്ഛൻ കെ.രാമൻ. മദ്രാസ് യൂണിവേഴ്സിറ്റിയിൽ നിന്ന് 1951 ൽ അദ്വൈതവേദാന്തത്തിൽ ശിരോമണിപരീക്ഷ പാസായി. കേരള സർവ്വകലാശാലയിൽ നിന്ന് എം.എ, പി.എച്ച്.ഡി ബിരുദങ്ങൾ സമ്പാദിച്ചു. പട്ടാമ്പിയിലും തിരുവനന്തപുരത്തും സംസ്കൃത കോളേജുകളിൽ വേദാന്ത പ്രൊഫസറും ആക്ടിങ്ങ് പ്രിൻസിപ്പളുമായി സേവനമനുഷ്ഠിച്ചു. തിരുപ്പതിയിലും പുരിയിലും കേന്ദ്രീയ സംസ്കൃത വിദ്യാപീഠങ്ങളിൽ പ്രിൻസിപ്പളായും കേരള സർവ്വകലാശാല സംസ്കൃതം വകുപ്പിൽ പ്രൊഫസറായും കേരള യൂണിവേഴ്സിറ്റി വേദാന്ത പഠനകേന്ദ്രത്തിൻ്റെ ഡയറക്ടറായും സേവനം അനുഷ്ഠിച്ചു.
കൃതികൾ
The concept of Sath in Adwatavedantha, ശ്രീനാരായണ ഗുരുവിൻ്റെ ദർശനമാലയുടെ ഇംഗ്ലീഷ് - ഹിന്ദി - മലയാള വ്യാഖ്യാനം, വേദാന്തദർശനം തുടങ്ങിയവയാണ് പ്രസിദ്ധീകരിച്ച കൃതികൾ.
ഇടക്കിടം ശ്രീശങ്കരവിദ്യാപീഠത്തിൻ്റെ രക്ഷാധികാരിയായിരുന്ന ഇദ്ദേഹത്തിന് വിശ്വസംസ്കൃതപ്രതിഷ്ഠാനം കോട്ടക്കൽ നടന്ന വാർഷിക സമ്മേളനത്തിൽ പണ്ഡിതരത്നം നൽകി ആദരിച്ചു.
കൊരട്ടി തീവണ്ടിനിലയം
കൊരട്ടി റെയിൽവേ സ്റ്റേഷൻ (സ്റ്റേഷൻ കോഡ്: കെ ആർ എ എൻ), കൂടാതെ 'കൊരട്ടി അങ്ങാടി' എന്നറിയപ്പെടുന്ന കൊരട്ടി തീവണ്ടിനിലയം ഡിവൈൻ നഗർ റെയിൽവേ സ്റ്റേഷനും കറുകുറ്റി ക്കും ഇടയിലാണ്. ഇത് തൃശ്ശൂർ ജില്ലയിലെ ഷൊറണൂർ-കൊച്ചി ഹാർബർ വിഭാഗം. കൊരട്ടി പ്രവർത്തിപ്പിക്കുന്ന റെയിൽവേ സ്റ്റേഷൻ ആണ്. . എല്ലാ പാസഞ്ചർ ട്രെയിനുകളും ഇവിടെ നിർത്തുന്നു.
പരാമർശങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
നാഗമാണിക്യം
പുരാതന ഭാരതത്തിലെ പുരാണങ്ങളിൽ പരാമർശിച്ചിട്ടുള്ള ഒരു വിശിഷ്ട രത്നമാണ് നാഗമാണിക്യം. നാഗമണി, നാഗ രത്നം, നാഗ റൂബി(N.R.) എന്നിങ്ങനെയും ഇതിനു പേരുകളുണ്ട്. പാതാളലോകത്തിൽനിന്നും ലഭിക്കുന്ന രത്നമാണിവയെന്നും വിശ്വസിക്കപ്പെടുന്നു. യഥാർത്ഥത്തിൽ ഉണ്ടെന്ന് ഒരു തെളിവും ഇല്ലാത്ത ഒരു കല്പിത വസ്തുവായാണ് ഇതിനെ കണക്കാക്കുന്നത്. ധാരാളം അത്ഭുതശക്തികൾ ഉണ്ടെന്നു വിശ്വസിക്കപ്പെടുന്ന ഇതിനെ ചുറ്റി ആധുനിക കാലത്തിൽ വളരെയധികം തട്ടിപ്പുകളും നടക്കുന്നുണ്ട്.
പുരാണങ്ങളിൽ
ഇത് വിശിഷ്ടങ്ങളായ നാഗങ്ങളുടെ തലയിൽ അണിയുന്നതാണ്. പാതാളത്തിലെ നാഗലോകത്തിലെ ഒൻപതു തരം നാഗങ്ങളുടെ തലയിൽ ഈ രത്നങ്ങൾ കാണപ്പെടുന്നതായി പുരാണങ്ങൾ ഉൽബോധിപ്പിക്കുന്നു. ഈ ജാതി രത്നങ്ങൾ സൂക്ഷിക്കുന്ന നാഗങ്ങൾക്കും രത്നങ്ങൾക്കും ഒരേ നിറമാണെന്നും ആ രത്നങ്ങളിൽ നിന്നും പുറപ്പെടുന്ന പ്രകാശത്തിന്റെ വെളിച്ചത്തിൽ ഇരുട്ടിലും നാഗങ്ങൾക്കു സഞ്ചരിക്കാൻ കഴിയും എന്നും പറയപ്പെടുന്നു. ഈ രത്നം തലയിലണിയുന്ന നാഗങ്ങൾ അപകട ഘട്ടത്തിൽ രത്നം വിഴുങ്ങും.
നാഗങ്ങൾ വളരെ സൂക്ഷ്മതയോടെ കൊണ്ടു നടക്കുന്ന ഈ രത്നങ്ങൾ വളരെ വിരളമായെങ്കിലും താഴെവെക്കാറുണ്ടെന്നും അങ്ങനെ വെക്കുന്ന തക്കത്തിന് അതിനെ എടുത്ത് ഒളിപ്പിച്ചാൽ, രത്നം നഷ്ടപ്പെട്ട നാഗം തല തല്ലി ആത്മഹത്യ ചെയ്യുന്നതിലൂടെ; രത്നം കൈക്കലാക്കാൻ ശ്രമിക്കുന്നവർക്ക് ഇതു സ്വന്തമാക്കാൻ സാധിക്കുമെന്നും പറയപ്പെടുന്നു. ഒരു ചെറിപ്പഴത്തിന്റെ അത്രയും വലിപ്പം ഉള്ള നാഗമാണിക്യത്തിനെ പനിനീരിലും പശുവിൻ പാലിലും കഴുകിയാണ് സൂക്ഷിക്കേണ്ടുന്നത്.
തട്ടിപ്പുകൾ
തട്ടിപ്പുകൾക്കായി സാധാരണയായി സിന്തറ്റിക് രത്നങ്ങളോ ടൂത്ബ്രഷിന്റെ കമ്പു മുറിച്ചതോ മീൻഗുളികകളോ മറ്റോ എൽ.ഇ.ഡി ലൈറ്റിന്റേയും മറ്റും സഹായത്തോടെ പ്രകാശിപ്പിച്ചാണ് ഉപയോഗിക്കുന്നത്.
ഹാഫിസ് ഇബ്രാഹിം
മുഹമ്മദ് ഹാഫിള് ഇബ്റാഹിം( Arabic: محمد حافظ إبراهيم )  ഫെബ്രുവരി 24, 1872 ൽ ഇജിപ്തിലെ അസ്യൂത്തിൽ ജനിച്ചു. നൈലിന്റെ കവി എന്നറിയപ്പെടുന്ന അദ്ദേഹം പ്രസിദ്ധനായ അറബി കവികളിലൊരാളാണ്. പ്രശസ്ത അറബി കവി അഹ് മദ് ശൌഖിയുടെ സമകാലികൻ. മരണം 1932 ജൂൺ 21.
ജീവിതരേഖ
തുർക്കി വംശജയായ മാതാവിനും ഈജിപ്തുകാരനായ പിതാവിനും ജനിച്ച ഹാഫിള് ഇബ്റാഹിമിന് വളരെ ചെറുപ്പത്തിലെ പിതാവിനെ നഷ്ടപ്പെട്ടു. അതേ തുടർന്ന് കെയ്റോവിലേക്ക് കൊണ്ടുവരപ്പെട്ട അദ്ദേഹം പിന്നീട് അമ്മാവന്റെ സംരക്ഷണത്തിലായിരുന്നു. അവിടെ വെച്ച് പഠനം നടത്തി. വളരെ ദരിദ്രനായിരുന്നു അമ്മാവൻ, പ്രയാസം കണ്ടറിഞ്ഞ ഹാഫിള് ഇബ്റാഹിം ഒരു കവിതയെഴുതി വച്ച് വീടുവിട്ടിറങ്ങി. ''എന്റെ പാലനം നിങ്ങൾക്കൊരു ഭാരമല്ലോ, അതു വേണ്ട സന്തുഷ്ടനായ് ഞാൻ പോകുന്നു, ജീവിത പ്രശ്നങ്ങളെ നേരിടാൻ, ഒരുങ്ങി തന്നെ....'' അഭിഭാഷകനായി കുറച്ചു കാലം പ്രവർത്തിച്ച ഹാഫീസ്, പിന്നീട് കൈറോവിലെ ഒരു സൈനിക വിദ്യാലയത്തിൽ ചേർന്നു. സുഡാനിൽ സൈനികനായി ചേർന്നെങ്കിലും 1899 ലെ സുഡാൻ സൈനിക വിപ്ലവത്തെത്തുടർന്ന് ജോലി നഷ്ടപ്പെട്ടു. 1911 ൽ ഈജിപ്ഷ്യൻ ഗ്രന്ഥാലയത്തിന്റെ തലവനായി ജോലിക്ക് ചേർന്നു. പിന്നീട് മരണം വരെ ഈ ജോലിയിൽ തുടർന്നു. വിക്ടർ ഹ്യൂഗോയുടെ പാവങ്ങൾ അറബിയിലേക്ക് വിവർത്തനം ചെയ്തു.
പുറം കണ്ണികൾ
വർഗ്ഗം:അറബ് കവികൾ വർഗ്ഗം:1872-ൽ ജനിച്ചവർ വർഗ്ഗം:1932-ൽ മരിച്ചവർ
മൊഹ്താരം എസ്കന്ദാരി
ആദ്യകാലജീവിതം
ടെഹ്‌റാനിലെ ലിബറൽ, ബുദ്ധിപരമായി ഊർജ്ജസ്വലവും രാഷ്ട്രീയമായി സജീവവുമായ ഒരു കുടുംബത്തിലാണ് മൊഹ്താരം ജനിച്ചത്. അവരുടെ പിതാവ് മുഹമ്മദ് അലി മിർസ എസ്കന്ദാരി (അലി ഖാൻ രാജകുമാരൻ), ഭരണഘടനാവിദഗ്ദ്ധനും അദാമിയറ്റ് സൊസൈറ്റിയുടെ സ്ഥാപകനുമായിരുന്നു. ദാർ ഉൽ-ഫനുനിൽ പഠിപ്പിക്കുകയും ചെയ്തു. അച്ഛനോടൊപ്പം വീട്ടിൽ ആദ്യമായി പഠിച്ച അവർ മിർസ മുഹമ്മദ് അലി ഖാൻ മൊഹഖഖിയുടെ മേൽനോട്ടത്തിൽ പേർഷ്യൻ, ഫ്രഞ്ച് സാഹിത്യങ്ങളിൽ വിദ്യാഭ്യാസം നേടി. എസ്കന്ദാരിയും മൊഹാക്കെഖിയും പിന്നീട് വിവാഹിതരായി.
പ്രായപൂർത്തിയായപ്പോൾ, എസ്കന്ദരിക്ക് സുഷുമ്നാ നാഡിക്ക് ക്ഷതം സംഭവിച്ചു. കുറച്ചുകാലം പഠിപ്പിക്കുകയും പെൺകുട്ടികൾക്കായുള്ള ഒരു സംസ്ഥാന സ്കൂളിന്റെ ഡയറക്ടറായും സേവനമനുഷ്ഠിക്കുകയും ചെയ്തു. ഭരണഘടനാ വിപ്ലവത്തിനുശേഷം പേർഷ്യയിലെ സ്ത്രീകളുടെ അവകാശങ്ങളുടെ അവസ്ഥയോടുള്ള അവളുടെ അതൃപ്തി 1922-ൽ ജമിയത്ത്-ഇ നെസ്വാൻ-ഇ വതൻഖ, "ഇറാൻ ദേശസ്നേഹി വനിതാ ലീഗ്" സ്ഥാപിക്കുന്നതിലേക്ക് നയിച്ചു. അത് ഫെമിനിസത്തെയും ഇറാനിയൻ ദേശീയതയെയും അതുല്യമായി രൂപപ്പെടുത്തി.
സ്ത്രീകൾക്കായുള്ള ഭരണഘടനാ വിപ്ലവത്തിന്റെ നേട്ടങ്ങളിൽ അവർ നിരാശരായി. അതിനാൽ 1922-ൽ, ടെഹ്‌റാനിലെ നിരവധി പ്രമുഖ വനിതകൾക്കൊപ്പം അവർ ദേശസ്നേഹി വനിതാ അസോസിയേഷൻ സ്ഥാപിച്ചു. അവർ പ്രഭാഷണം നടത്തി, അസോസിയേഷന്റെ മാഗസിൻ നടത്തി, കമ്മ്യൂണിറ്റിയുടെ മാർച്ചുകൾ ആസൂത്രണം ചെയ്തു. ഒരു റാലിയിൽ, അവർ സ്ത്രീകൾക്കെതിരായ ലഘുലേഖകൾ കത്തിച്ചു. ഇത് മൊഹ്താറാമിനെ സർക്കാർ ഉദ്യോഗസ്ഥർ അറസ്റ്റു ചെയ്യുന്നതിൽ കലാശിച്ചു. എന്നാൽ ഇത് അവളുടെ പേര് ഇറാനിലെ ജനങ്ങൾക്കിടയിൽ അറിയപ്പെടുന്നതാക്കി. പ്രായപൂർത്തിയായ സ്ത്രീകൾക്കായി അവർ ഒരു വിദ്യാലയം സ്ഥാപിക്കുകയും ദേശീയ വസ്തുക്കളുടെ ഉപയോഗത്തിനായി പരസ്യം ചെയ്യുകയും ചെയ്തു.
മഹിളാ അസോസിയേഷൻ
1922-ൽ, മൊഹ്താറാം എസ്‌കന്ദരി, നൂറുൽഹൂദ മംഗെനെ, മസ്തുറേഹ് അഫ്‌ഷർ, മാഡം ഫഖ്ർ അഫാഗ് എന്നിവരുടെ ആദരണീയമായ പ്രവർത്തനങ്ങളോടെ ദേശസ്‌നേഹി വനിതാ അസോസിയേഷൻ സ്ഥാപിതമായി. സ്ത്രീകളുടെ വിദ്യാഭ്യാസ അവകാശം ഈ കൂട്ടായ്മയുടെ ഏറ്റവും പ്രധാനപ്പെട്ട ലക്ഷ്യങ്ങളിലൊന്നായിരുന്നു.
തിരഞ്ഞെടുക്കപ്പെട്ട പത്ത് വനിതകളെ ഉൾപ്പെടുത്തി, ദേശാഭിമാനി മഹിളാ അസോസിയേഷൻ ഡയറക്ടർ ബോർഡ് രൂപീകരിച്ചു, അതേ പ്രതിനിധി സംഘം എസ്കന്ദരിയെ സമുദായത്തിന്റെ ആദ്യ തലവനായി തിരഞ്ഞെടുത്തു.
സ്ത്രീകളുടെ വിദ്യാഭ്യാസത്തിന്റെയും പഠനത്തിന്റെയും ലക്ഷ്യങ്ങളിലേക്കുള്ള പാതയിൽ "ദേശസ്നേഹികളായ സ്ത്രീകൾ" എന്ന അസോസിയേഷൻ, പ്രായമായ സ്ത്രീകൾക്കായി ക്ലാസുകൾ ആരംഭിച്ചതിന്റെ പശ്ചാത്തലത്തിൽ നസ്വാൻ-ഇ വതൻഖ (പേർഷ്യൻ: ദേശസ്നേഹമുള്ള സ്ത്രീകൾ) എന്ന മാസിക പ്രസിദ്ധീകരിച്ചു. സ്ത്രീകളുടെ പ്രശ്‌നങ്ങളിലും സ്ത്രീകളുടെ അവകാശങ്ങളിലും ശ്രദ്ധ കേന്ദ്രീകരിക്കുന്ന സമൂഹത്തിന്റെ ഔദ്യോഗിക അവയവമായിരുന്നു മാസിക. അതിന്റെ ഉടമ മാഡം മൊളൂക്ക് എസ്കന്ദരി ആയിരുന്നു, അതിന്റെ ആദ്യ ഡയറക്ടർ മൊഹ്താരം എസ്കന്ദരി ആയിരുന്നു. മാഗസിൻ മൂന്ന് വർഷങ്ങളിലായി (1923 മുതൽ 1926 വരെ) പതിനൊന്ന് ലക്കങ്ങൾ പ്രസിദ്ധീകരിക്കുകയും നിരവധി ലിബറൽ സ്ത്രീകളെ ആകർഷിക്കുകയും ചെയ്തു.
പുറംകണ്ണികൾ
വർഗ്ഗം:1895-ൽ ജനിച്ചവർ വർഗ്ഗം:1924-ൽ മരിച്ചവർ
ചുരുട്ടുകാൽ
ചുരുട്ടുകാൽ അഥവാ വക്രപാദം എന്നത് കുട്ടികളിൽ ജന്മനാ ഉണ്ടാകാവുന്ന ഒരു അവസ്ഥയാണ്. ഇംഗ്ലീഷ് : Club foot or clubfoot ശാസ്ത്രീയനാമം: congenital talipes equinovarus (CTEV) (കൺജെനിറ്റൽ ടാലിപെസ് എക്വിനൊവാരുസ്). കുതിരയുടെ പാദങ്ങൾ പോലെ വളഞ്ഞിരിക്കുന്നതുകൊണ്ടാണ് ശാസ്ത്രീയനാമത്തിലെ എക്വിനോവാരസ് എന്ന പ്രയോഗം. കുട്ടിയുടെ കാലുകൾ രണ്ടും അല്ലെങ്കിൽ ഒന്നുമാത്രമായും ഈ അവസ്ഥ കാണപ്പെടുന്നു. ബാധിതമായ കാലിനു കണങ്കാൽ ഭാഗത്തായി ഉള്ളിലേക്ക് വളവ് ഉണ്ടാകുന്നു. ശാസ്ത്രീയമായ രീതിയിൽ ചികിത്സിച്ചാൽ പെട്ടെന്നു മാറാവുന്ന ഒരു അവസ്ഥയാണിത്.
വളരെ അപൂർവമായി കണ്ടുവരുന്ന ഈ അവസ്ഥ 1000 കുട്ടികളിൽ ഒരാൾക്ക് ഉണ്ടാകാമെന്നു കണക്കാക്കപ്പെടുന്നു. ഇതിൽ പകുതിയോളം പേർക്ക് രണ്ടു കാലുകളിലും ബാധിക്കപ്പെടുന്നു. ആൺകുട്ടികളിൽ ഇതിനുള്ള സാധ്യത പെൺകുട്ടികളെ അപേക്ഷിച്ച് പതിന്മടങ്ങാണ്. മനുഷ്യരിൽ മാത്രമല്ല ചില മൃഗങ്ങളിലും പ്രത്യേകിച്ച് കുതിരകളിലും ഇതേ പോലുള്ള അവസ്ഥ കാണപ്പെടുന്നുണ്ട്. മനുഷ്യരുടേതു പോലെ വളഞ്ഞപാദമല്ലെങ്കിലും വശങ്ങളിലേക്ക് ചരിഞ്ഞ കാലുകൾ ആണിതിന്റെ പ്രത്യേകത.
ജനിതകശാസ്ത്രം
വക്രപാദം അഥവാ ചുരുട്ടുകാൽ ആദ്യമായി രേഖപ്പെടുത്തിക്കാണുന്നത് ഹിപ്പോക്രേറ്റസ് ആണ്. ക്രി.വ. 400 കളിൽ അദ്ദേഹം ഇതിനു ശാസ്ത്രീയ വിശധീകരണം നൽകാൻ പ്രയത്നിച്ചതായി കാണുന്നു. എന്നാൽ ഇന്നു വരെ ചുരുട്ടുകാലിന്റെ മൂലകാരണത്തിനെക്കുറിച്ചു നിരവധി കാരണങ്ങൾ ഉന്നയിക്കപ്പെട്ടിട്ടുണ്ടെങ്കിലും വ്യക്തമായ ശാസ്ത്രീയ വിശദീകരണം അനന്യമാണ്." പാരമ്പര്യ-ജനിതക കാരണങ്ങളും പ്രസവസമയത്തുണ്ടാകുന്ന ചില പ്രത്യേകതളും ഗർഭിണിക്കു ലഭിക്കുന്ന പോഷകങ്ങളുടെ പ്രത്യേകതകളും കാരണങ്ങളായി ചൂണ്ടിക്കാണിക്കപ്പെടുന്നു.
ഖൈദുൽ ജാമിഅ
ധർമടം സ്വദേശിയായ ഫഖീഹ് ഹുസൈൻ എന്ന മതപണ്ഡിതൻ രചിച്ച അറബിഗ്രന്ഥമാണ് ഖൈദുൽ ജാമിഅ. മുസ്ലിങ്ങളുടെ വിവാഹച്ചടങ്ങുകളുടെ വിവരണമണ് ഈ അറബിഗ്രന്ഥത്തിലെ ഉള്ളടക്കം. 600 കൊല്ലത്തിലധികം പഴക്കമുള്ള ഈ ഗ്രന്ഥം കേരളത്തിൽ  അച്ചടിക്കുകയും ചെയ്തിട്ടുണ്ട്. ഈ ഗ്രന്ഥത്തിന് കേരളത്തിലല്ലാതെ മറ്റൊരിടത്തും പ്രചാരമില്ല. ഒരു കേരളീയൻ എഴുതിയ ഒന്നാമത്തെ അറബിഗ്രന്ഥം ഇതാണെന്ന് കരുതപ്പെടുന്നു.
അവലംബം
വർഗ്ഗം:അറബി ഗ്രന്ഥങ്ങൾ
ഉഷ്ണജലധാര
ഭൂമിയുടെ ഉള്ളറകളിലെ ചുട്ടുപഴുത്ത ശിലാപടലങ്ങളുമായോ അവിടെയുള്ള അത്യുന്നതോഷ്മാവ് വഹിക്കുന്ന നീരാവിയുമായോ സമ്പർക്കത്തിൽ വരുന്ന ഭൂഗർഭജലമാണ് ഉഷ്ണജലധാരയായി പ്രവഹിക്കുന്നത് (Geyser). തുടർച്ചയായോ നിശ്ചിതസമയം ഇടവിട്ടോ ഉഷ്ണജലവും ചൂടുബാഷ്പവും ഭൂവൽക്ക വിദരത്തിലൂടെ മേലോട്ട് ചീറിപ്പൊങ്ങുന്ന ഉറവകളാണിവ. ലോകത്താകമാനം ആയിരത്തോളം ഉഷ്ണജലധാരകളുണ്ട്.
അവലംബം
വർഗ്ഗം:ഭൗമശാസ്ത്രം
ഡിഗ്രി (കോൺ)
ലഘുചിത്രം| ഒരു ഡിഗ്രി ചുവപ്പ് നിറത്തിലും എൺപത്തിയൊമ്പത് ഡിഗ്രി നീല നിറത്തിലും കാണിച്ചിരിക്കുന്നു ഡിഗ്രി (പൂർണ്ണമായി, ആർക്ക് അല്ലെങ്കിൽ ആർക്ക് ഡിഗ്രി) എന്നത് സാധാരണയായി ° (ഡിഗ്രി ചിഹ്നം) കൊണ്ട് സൂചിപ്പിക്കുന്ന പ്രതല കോണിന്റെ അളവാണ്. പൂർണ്ണമായി കറങ്ങിവന്നാൽ ഈ അളവ് 360 ഡിഗ്രിയാണ്.
ഡിഗ്രി യഥാർഥത്തിൽ ഒരു എസ്‌ഐ യൂണിറ്റല്ല, കോണീയ അളവിന്റെ എസ്‌ഐ യൂണിറ്റ് റേഡിയൻ ആണ്. പക്ഷേ, ഡിഗ്രിയെ എസ്‌ഐ ബ്രോഷറിൽ ഒരു സ്വീകാര്യമായ യൂണിറ്റായി പരാമർശിക്കുന്നുണ്ട്. ഒരു പൂർണ്ണ ഭ്രമണം 2 റേഡിയൻ‌സിന് തുല്യമായതിനാൽ, ഒരു ഡിഗ്രി π/180 റേഡിയൻ‌സിന് തുല്യമാണ്.
ചരിത്രം
വലത്ത്‌|ലഘുചിത്രം| ഒരു ഇക്വിലാറ്ററൽ കോഡ് (ചുവപ്പ്) ഉള്ള ഒരു വൃത്തം. ഈ ചാപത്തിന്റെ അറുപതിൽ ഒന്ന് ഒരു ഡിഗ്രിയാണ്. അത്തരം ആറ് കോഡുകൾ വൃത്തം പൂർത്തിയാക്കുന്നു. ഭ്രമണങ്ങളുടെയും കോണുകളുടെയും ഒരു യൂണിറ്റായി ഡിഗ്രി തിരഞ്ഞെടുക്കുന്നതിനുള്ള യഥാർത്ഥ പ്രചോദനം അജ്ഞാതമാണ്. ഒരു സിദ്ധാന്തം പറയുന്നത് ഡിഗ്രിയുടെ തിരഞ്ഞെടുപ്പിന് കാരണം, 360 എന്നത് ഒരു വർഷത്തിലെ ഏകദേശം ദിവസങ്ങളുടെ എണ്ണമാണ് എന്നതിനാലാണെന്നാണ്. പുരാതന ജ്യോതിശാസ്ത്രജ്ഞർ, വർഷത്തിലുടനീളം എക്ലിപ്റ്റിക് പാതയിലൂടെ സഞ്ചരിക്കുന്ന സൂര്യൻ ഓരോ ദിവസവും, ഏകദേശം ഒരു ഡിഗ്രി മുന്നേറുന്നതായി കണ്ടെത്തിയിരുന്നു. പേർഷ്യൻ കലണ്ടർ, ബാബിലോണിയൻ കലണ്ടർ പോലുള്ള ചില പുരാതന കലണ്ടറുകളിൽ 360 ദിവസം ചേരുന്നനത് ആയിരുന്നു ഒരു വർഷം. 360 ദിവസമുള്ള ഒരു കലണ്ടറിന്റെ ഉപയോഗം സെക്സാജെസിമൽ സംഖ്യകളുടെ ഉപയോഗവുമായി ബന്ധപ്പെട്ടിരിക്കാം എന്ന് കരുതപ്പെടുന്നു.
അരിസ്റ്റാർക്കസ് ഓഫ് സമോസും ഹിപ്പാർക്കസും, ബാബിലോണിയൻ ജ്യോതിശാസ്ത്ര പരിജ്ഞാനവും സാങ്കേതികതകളും വ്യവസ്ഥാപിതമായി ഉപയോഗപ്പെടുത്തിയ ആദ്യകാല ഗ്രീക്ക് ശാസ്ത്രജ്ഞരാണെന്ന് കരുതുന്നു. ടിമോചാരിസ്, അരിസ്റ്റാർക്കസ്, അരിസ്റ്റില്ലസ്, ആർക്കിമിഡീസ്, ഹിപ്പാർക്കസ് എന്നിവരാണ് 60 ആർക്ക് മിനിറ്റിന്റെ 360 ഡിഗ്രിയിൽ വൃത്തത്തെ വിഭജിച്ച ആദ്യത്തെ ഗ്രീക്കുകാർ. ഒരു വൃത്തത്തെ 60 ഭാഗങ്ങളായി വിഭജിക്കുന്ന ലളിതമായ സെക്സാജെസിമൽ സമ്പ്രദായമാണ് എറാത്തോസ്റ്റെനെസ് ഉപയോഗിച്ചത്.
വൃത്തത്തെ 360 ഭാഗങ്ങളായി വിഭജിക്കുന്ന രീതി പുരാതന ഇന്ത്യയിലും രേഖപ്പെടുത്തിയിട്ടുണ്ട്, ഋഗ്വേദത്തിൽ ഇത് വ്യക്തമാണ്.
360 എന്ന സംഖ്യ തിരഞ്ഞെടുക്കുന്നതിനുള്ള മറ്റൊരു പ്രചോദനം അത് എളുപ്പത്തിൽ വിഭജിക്കാവുന്നതാണ് എന്നതുമാവാം: 360 ന് 24 ഡിവൈസറുകൾ ഉണ്ട്. കൂടാതെ, 7 ഒഴികെ 1 മുതൽ 10 വരെയുള്ള എല്ലാ സംഖ്യകളാലും ഇത് വിഭജിക്കപ്പെടുന്നു. ലോകത്തെ 24 സമയ മേഖലകളായി വിഭജിക്കുന്നത് പോലുള്ള ഉപയോഗപ്രദമായ നിരവധി ആപ്ലിക്കേഷനുകൾ ഈ രീതിക്കുണ്ട്.
ഉപവിഭാഗങ്ങൾ
പല പ്രായോഗിക ആവശ്യങ്ങൾക്കും, ഡിഗ്രി മതിയായ കൃത്യത നൽകുന്ന ഒരു ചെറിയ കോണാണ്. കൂടുതൽ കൃത്യതയോടെ രേഖപ്പെടുത്താൻ, ജ്യോതിശാസ്ത്രത്തിലോ ഭൂമിശാസ്ത്രപരമായ കോർഡിനേറ്റുകളിലോ (അക്ഷാംശവും രേഖാംശവും) ഡിഗ്രി അളവുകൾ ദശാംശ ഡിഗ്രികൾ ഉപയോഗിച്ച് എഴുതാറുണ്ട്, ഉദാഹരണത്തിന്, 40.1875°.
പകരമായി, പരമ്പരാഗത സെക്‌സാജെസിമൽ യൂണിറ്റ് ഉപവിഭാഗങ്ങളും ഉപയോഗിക്കാം. അതായത്, ഒരു ഡിഗ്രിയെ 60 മിനിറ്റ് (ആർക്ക്), ഒരു മിനിറ്റിനെ 60 സെക്കൻഡ് (ആർക്ക്) എന്നിങ്ങനെ തിരിച്ചിരിക്കുന്നു. ഡിഗ്രി-മിനിറ്റ്-സെക്കൻഡ് ഉപയോഗത്തെ ഡിഎംഎസ് നൊട്ടേഷൻ എന്നും വിളിക്കുന്നു. ആർക്ക് മിനിറ്റ് ആർക്ക് സെക്കന്റ് എന്നും വിളിക്കപ്പെടുന്ന ഈ ഉപവിഭാഗങ്ങളെ യഥാക്രമം ഒരൊറ്റ പ്രൈം ('), ഇരട്ട പ്രൈം (") എന്നിവ ഉപയോഗിച്ച് (ഉദാഹരണത്തിന്, 40.1875° = 40° 11′ 15″), അല്ലെങ്കിൽ, ഉദ്ധരണി അടയാളം ഉപയോഗിച്ച് സൂചിപ്പിക്കുന്നു. ആർക്ക് സെക്കന്റ് ഘടകങ്ങൾക്ക് ദശാംശങ്ങൾ ഉപയോഗിച്ച് കൂടുതൽ കൃത്യത നൽകാം.
അളവ് സുഗമമാക്കുന്നതിന് മാരിടൈം ചാർട്ടുകൾ ഡിഗ്രിയിലും ദശാംശ മിനിറ്റിലും അടയാളപ്പെടുത്തിയിരിക്കുന്നു; 1 മിനിറ്റ് അക്ഷാംശം എന്നത് 1 നോട്ടിക്കൽ മൈൽ ആണ്. ഉദാഹരണത്തിന് 40 ° 11.25′ അല്ലെങ്കിൽ 11′25 അല്ലെങ്കിൽ 11′.25 എന്നിങ്ങനെ എഴുതുന്നു).
ഇതര യൂണിറ്റുകൾ
ലഘുചിത്രം|300x300ബിന്ദു| ഡിഗ്രികളും റേഡിയനുകളും പരിവർത്തനം ചെയ്യുന്നതിനുള്ള ഒരു ചാർട്ട് പ്രായോഗിക ജ്യാമിതിക്ക് അപ്പുറത്തുള്ള മിക്ക ഗണിതശാസ്ത്ര ജോലികളിലും, കോണുകളെ, സാധാരണയായി ഡിഗ്രികളേക്കാൾ റേഡിയൻസിലാണ് അളക്കുന്നത്. ഇതിന് പല കാരണങ്ങളുണ്ട്; ഉദാഹരണത്തിന്, ത്രികോണമിതി ഫംഗ്ഷനുകൾക്ക് റേഡിയൻസിൽ അവയുടെ ആർഗ്യുമെന്റുകൾ പ്രകടിപ്പിക്കുമ്പോൾ ലളിതവും കൂടുതൽ "സ്വാഭാവികവുമായ" ഗുണങ്ങളുണ്ട്. ഈ പരിഗണനകൾ 360 എന്ന സംഖ്യയുടെ സൌകര്യപ്രദമായ വിഭജനത്തെ മറികടക്കുന്നു. ഒരു പൂർണ്ണമായ ടേൺ (360 °) 2 പൈ (ഗണിതം) റേഡിയൻസാണ്, അതുപോലെ 180 ° എന്നത് റേഡിയൻസിന് തുല്യമാണ്, അല്ലെങ്കിൽ സമമായി, 1° = undefined⁄180.